qundao/data-zh-poetry huggingface dataset:
放言
作者：陆游
朝代：宋

酒熟固可喜，酒尽亦陶然。有客则剧谈，无客枕书眠。饥啜羹不糁，闲玩琴无弦。摘嗅砌下花，掬弄涧底泉。啄木抱蠹蘖，搏黍鸣桑颠。欣然为一笑，世故何足捐。无人骂郑虔，亦无嘲孝先。回顾三角童，吾与汝忘年。
放逐
作者：陆游
朝代：宋

放逐虽惭处士高，笑谭未减少年豪。
青山随处有三窟，白首今年无二毛。
正得笻枝为老伴，尽将书帙付儿曹。
饮酣自足称名士，安用辛勤读楚骚。
放逐
作者：陆游
朝代：宋
体裁：七言律诗

放逐虽惭处士高，笑谭未减少年豪。青山随处有三窟，白首今年无二毛。正得筇枝为老伴，尽将书帙付儿曹。饮酣自足称名士，安用辛勤读楚骚。
故人赵昌甫久不相闻寄三诗皆杰作也辄以长句奉酬
作者：陆游
朝代：宋

海内文章有阿昌，数能着句寄龟堂。
就令觌面成三倒，未若冥心付两忘。
道义极知当负荷，风波那得易禁当。
相思命驾应无日，且约陶然寓醉乡。
故人赵昌甫久不相闻寄三诗皆杰作也辄以长句奉酬
作者：陆游
朝代：宋
体裁：七言律诗

海内文章有阿昌，数能著句寄龟堂。就令觌面成三倒，未若冥心付两忘。道义极知当负荷，风波那得易禁当。相思命驾应无日，且约陶然寓醉乡。
故山四首 其三 梅山
作者：陆游
朝代：宋

老尉鸿飞隐市门，千年犹有旧巢痕。陆生于此寓棋局，曾丈时来开酒樽。渺渺帆樯遥见海，冥冥蒲苇不知村。数僧也复投诗社，零落今无一二存。
故山四首 其二 禹祠
作者：陆游
朝代：宋
体裁：七言律诗

禹祠行乐盛年年，绣毂争先罨画船。十里烟波明月夜，万人歌吹早莺天。花如上苑常成市，酒似新丰不直钱。老子未须悲白发，黄公垆下且闲眠。
故山四首 其四 云门
作者：陆游
朝代：宋

落涧泉奔舞玉虹，护丹松老卧苍龙。霜柑篱角寒初熟，野碓云边夜自舂。挈榼人沽村市酒，打包僧趁寺楼钟。幽寻自是年来懒，枉道山灵不见容。
故山四首·其一
作者：陆游
朝代：宋
体裁：七言律诗

功名莫苦怨天悭，一棹归来到死闲。傍水无家无好竹，卷帘是处是青山。满篮箭竹瑶簪白，压担棱梅鹤顶殷。野兴尽时尤可乐，小江烟雨趁潮还。
故山四首·其三
作者：陆游
朝代：宋

老尉鸿飞隠市门，千年犹有旧巢痕。
陆生于此寓棋局，曾丈时来开酒樽。
渺渺帆樯遥见海，冥冥蒲苇不知村。
数僧也復投诗社，零落今无一二存。
故山四首·其二
作者：陆游
朝代：宋

禹祠行乐盛年年，绣毂争先罨画船。
十里烟波明月夜，万人歌吹早莺天。
花如上苑常成市，酒似新丰不直钱。
老子未须悲白髮，黄公垆下且闲眠。
故山四首·其四
作者：陆游
朝代：宋

落磵泉奔舞玉虹，护丹松老卧苍龙。
霜柑篱角寒初熟，野碓云边夜自舂。
挈榼人沽村市酒，打包僧趁寺楼钟。
幽寻自是年来懒，枉道山灵不见容。
故山四首·镜湖
作者：陆游
朝代：宋

功名莫苦怨天悭，一棹归来到死闲。傍水无家无好竹，卷帘是处是青山。满篮箭竹瑶簪白，压担棱梅鹤顶殷。野兴尽时尤可乐，小江烟雨趁潮还。禹祠行乐盛年年，绣毂争先罨画船。十里烟波明月夜，万人歌吹早莺天。花如上苑常成市，酒似新丰不直钱。老子未须悲白发，黄公垆下且闲眠。老尉鸿飞隐市门，千年犹有旧巢痕。陆生于此寓棋局，曾丈时来开酒樽。渺渺帆樯遥见海，冥冥蒲苇不知村。数僧也复投诗社，零落今无一二存。落涧泉奔舞玉虹，护丹松老卧苍龙。霜柑篱角寒初熟，野碓云边夜自舂。挈榼人沽村市酒，打包僧趁寺楼钟。幽寻自是年来懒，枉道山灵不见容。
故山葛仙翁丹井有偃松覆其上夭矫可爱寄题
作者：陆游
朝代：宋

葛翁炼丹一千年，翁去丹飞余此泉。
炯如古镜不拂拭，俯听缺甃时锵然。
老龙受命护泉卧，蜿蜒直恐从天堕。
人言神物老愈灵，夜半声酣风雨过。
放翁还山亦何有，闭门吟啸龙为友。
客来相对聊曲肱，但酌此泉胜酌酒。
故山葛仙翁丹井有偃松覆其上夭矫可爱寄题
作者：陆游
朝代：宋

葛翁炼丹一千年，翁去丹飞余此泉；炯如古镜不拂拭，俯听缺甃时锵然。
老龙受命护泉卧，蜿蜒直恐从天堕；人言神物老愈灵，夜半声酣风雨过。
放翁还山亦何有，闭门吟啸龙为友。
客来相对聊曲肱，但酌此泉胜酌酒。
故山葛仙翁丹井有偃松覆其上夭矫可爱寄题
作者：陆游
朝代：宋

葛翁炼丹一千年，翁去丹飞馀此泉。炯如古镜不拂拭，俯听缺甃时锵然。老龙受命护泉卧，蜿蜒直恐从天堕。人言神物老愈灵，夜半声酣风雨过。放翁还山亦何有，闭门吟啸龙为友。客来相对聊曲肱，但酌此泉胜酌酒。
故蜀别苑在成都西南十五六里梅至多有两大树
作者：陆游
朝代：宋

昔年曾赋西郊梅，茫茫去日如飞埃。
即今衰病百事嬾，陈迹未忘犹一来。
蜀王故苑犁已遍，散落尚有千雪堆。
珠楼玉殿一梦破，烟芜牧笛遗民哀。
两龙卧稳不飞去，鳞甲脱落生莓苔。
精神最遇雪月见，气力苦战冰霜开。
羁臣放士耿独立，淑姬静女知谁媒。
摧伤虽多意愈厉，直与天地争春回。
苍然老气压桃杏，笑我白发心尚孩。
微风故为作妩媚，一片吹入黄金罍。
故蜀别苑在成都西南十五六里梅至多有两大树夭矫若龙相传谓之梅龙予初至蜀尝为作诗自此岁常访之今复赋一首丁酉十一月也
作者：陆游
朝代：宋

昔年曾赋西郊梅，茫茫去日如飞埃。即今衰病百事懒，陈迹未忘犹一来。蜀王故苑犁已遍，散落尚有千雪堆。珠楼玉殿一梦破，烟芜牧笛遗民哀。两龙卧稳不飞去，鳞甲脱落生莓苔。精神最遇雪月见，气力苦战冰霜开。羁臣放士耿独立，淑姬静女知谁媒。摧伤虽多意愈厉，直与天地争春回。苍然老气压桃杏，笑我白发心尚孩。微风故为作妩媚，一片吹入黄金罍。
故蜀别苑在成都西南十五六里梅至多有两大树夭矫若龙相传谓之梅龙予初至蜀尝为作诗自此岁常访之今復赋一首丁酉十一月也
作者：陆游
朝代：宋

昔年曾赋西郊梅，茫茫去日如飞埃。
即今衰病百事懒，陈迹未忘犹一来。
蜀王故苑犁已遍，散落尚有千雪堆。
珠楼玉殿一梦破，烟芜牧笛遗民哀。
两龙卧稳不飞去，鳞甲脱落生莓苔。
精神最遇雪月见，气力苦战冰霜开。
羁臣放士耿独立，淑姬静女知谁媒。
摧伤虽多意愈厉，直与天地争春回。
苍然老气压桃杏，笑我白髮心尚孩。
微风故为作妩媚，一片吹入黄金罍。
故袍
作者：陆游
朝代：宋
体裁：七言绝句

青衫犹是国工裁，破箧尘侵手自开。莫笑浑如霜叶闇，两朝曾见圣君来。
故里
作者：陆游
朝代：宋
体裁：七言律诗

故里淳风比结绳，归耕况遇岁丰登。已侵钟漏行安往，略有园庐退可凭。万事宁容愧天地，一心常若蹈渊冰。区区僻见君无怪，人固终身有不能。
故里
作者：陆游
朝代：宋
体裁：七言律诗

漏尽钟鸣有夜行，几人故里得归耕。摧伤自喜消前业，疾恙天教学养生。邻曲新传秧马式，房栊静听纬车声。芋魁菰首君无笑，老子看来是大烹。
故里
作者：陆游
朝代：宋

漏尽钟鸣有夜行，几人故里得归耕？摧伤自喜消前业，疾恙天教学养生。邻曲新传秧马式，房栊静听纬车声。芋魁菰首君无笑，老子看来是大烹。
效蜀人煎茶戏作长句
作者：陆游
朝代：宋
体裁：七言律诗

午枕初回梦蝶床，红丝小硙破旗枪。正须山石龙头鼎，一试风炉蟹眼汤。岩电已能开倦眼，春雷不许殷枯肠。饭囊酒瓮纷纷是，谁赏蒙山紫笋香。
效蜀人煎茶戏作长句
作者：陆游
朝代：宋

午枕初回梦蝶床，红丝小磑破旗枪。正须山石龙头鼎，一试风炉蟹眼汤。岩电已能开倦眼，春雷不许殷枯肠。饭囊酒瓮纷纷是，谁赏蒙山紫笋香？
散发
作者：陆游
朝代：宋

散发垂肩嬾更簪，一窗竹水对萧森。
从来耻作资身策，老去终怀报国心。
雷起鼻端秋枕石，泉鸣指下夜横琴。
不缘羸病愁迎客，经岁何人肯见临？
散发
作者：陆游
朝代：宋

散发垂肩懒更簪，一窗竹水对萧森。从来耻作资身策，老去终怀报国心。雷起鼻端秋枕石，泉鸣指下夜横琴。不缘羸病愁迎客，经岁何人肯见临。
散吏
作者：陆游
朝代：宋

拜赐明时散吏名，头衔字字敌冰清。
读书有味聊忘老，赋禄无多亦代耕。
笠泽莼鲈秋向晚，缑山笙鹤月微明。
人间乐事今真得，莫恨摧頽白髮生。
散吏
作者：陆游
朝代：宋

拜赐明时散吏名，头衔字字敌冰清。读书有味聊忘老，赋禄无多亦代耕。笠泽莼鲈秋向晚，缑山笙鹤月微明。人间乐事今真得，莫恨摧颓白发生。
散吏
作者：陆游
朝代：宋

拜赐明时散吏名，头衔字字敌冰清。
读书有味聊忘老，赋禄无多亦代耕。
笠泽蓴鲈秋向晚，缑山笙鹤月微明。
人间乐事今真得，莫恨摧颓白发生。
散怀
作者：陆游
朝代：宋

东行西行一日过，深酌浅酌万事休。亦知衣食将不继，老甚安能怀百忧？
散怀
作者：陆游
朝代：宋

小疾便幽翳，孤怀抱郁陶。遗文诵史汉，奇思探庄骚。谈笑宽吟苦，经行慰作劳。东冈聊一往，突兀古台高。
散怀
作者：陆游
朝代：宋

小疾便幽翳，孤怀抱鬰陶。
遗文诵史汉，奇思探庄骚。
谈笑宽吟苦，经行慰作劳。
东冈聊一往，突兀古台高。
散怀
作者：陆游
朝代：宋

少年已遂遁山林，何况霜毛两鬓侵。习气尚存诗入梦，病根未去药关心。猿知秋近啼先苦，鹤阅年多顶渐深。不忍顿疏风月在，粗能扶杖即登临。
散怀
作者：陆游
朝代：宋

少年已遂遯山林，何况霜毛两鬓侵。
习气尚存诗入梦，病根未去药关心。
猿知秋近啼先苦，鹤阅年多顶渐深。
不忍顿疏风月在，粗能扶杖即登临。
散怀
作者：陆游
朝代：宋

少年已遂遯山林，何况霜毛两鬓侵。
习气尚存诗入梦，病根未去药关心。
猿知秋近啼先苦，鹤阅年多顶渐深。
不忍顿疏风月在，麤能扶杖即登临。
散怀二首
作者：陆游
朝代：宋

东行西行一日过，深酌浅酌万事休。亦知衣食将不继，老甚安能怀百忧。中年绝欲不复念，今日肉食夫何难。天公赋与本来薄，一概扫空方少安。
散怀二首·其一
作者：陆游
朝代：宋
体裁：七言绝句

东行西行一日过，深酌浅酌万事休。亦知衣食将不继，老甚安能怀百忧。
散怀二首·其二
作者：陆游
朝代：宋

中年绝慾不復念，今日肉食夫何难。
天公赋与本来薄，一概扫空方少安。
散怀二首·其二
作者：陆游
朝代：宋

中年绝欲不复念，今日肉食夫何难。天公赋与本来薄，一概扫空方少安。
散步东村
作者：陆游
朝代：宋
体裁：七言律诗

偶从北崦缭东岗，曳杖行歌踏夕阳。一径入云多鹿迹，数家临水共渔梁。野风萧瑟知秋早，社酒淋漓喜岁穰。邻曲不须怜老惫，尚能寻句答年光。
散步湖上至野人家
作者：陆游
朝代：宋

湖上霜高水落时，一藤信步出寻诗。妄夸强健真堪笑，唤作清闲亦自欺。西埭又随牛迹去，东村常望鹳巢知。渔翁留客频辞谢，鸡瘦难烹酒味漓。
散步湖上至野人家
作者：陆游
朝代：宋

湖上霜高水落时，一藤信步出寻诗。妄誇强健真堪笑，唤作清闲亦自欺。西埭又随牛迹去，东村常望鹳巢知。渔翁留客频辞谢，鸡瘦难烹酒味漓。
散步湖堤上时方瀰湖水面稍渺瀰矣
作者：陆游
朝代：宋
体裁：七言律诗

老觉人间万事轻，不妨闲处得闲行。西山鸟没暮云合，南浦堤平春水生。孤操不渝无鹤怨，淡交耐久有鸥盟。先民幸处吾能胜，生长兵间老太平。
散步至三家村
作者：陆游
朝代：宋
体裁：七言律诗

人情简朴古风存，暮过三家水际村。见说终年常闭户，仍闻累世自通婚。罾船归处鱼餐美，社瓮香时黍酒浑。记取放翁扶杖处，渚蒲烟草湿黄昏。
散策至湖上民家
作者：陆游
朝代：宋

曳杖翩然入莽苍，人间有此白云乡。风传高树珍禽语，露湿幽丛药草香。农事正看春水白，客途渐爱午阴凉。余年且就无羁束，社鼓冬冬乐未央。
散策至湖上民家
作者：陆游
朝代：宋

曳杖翩然入莽苍，人间有此白云乡。风传高树珍禽语，露湿幽丛药草香。农事正看春水白，客途渐爱午阴凉。馀年且就无羁束，社鼓鼕鼕乐未央。
散策门外邻叟怪其瘦
作者：陆游
朝代：宋
体裁：七言绝句

八十衰翁力既愆，强扶藤杖出门前。朝晡恃粥何劳叹，齿脱牙摇已数年。
散策门外邻叟怪其瘦
作者：陆游
朝代：宋

八十衰翁力既愆，强扶藤杖出门前。
朝晡恃粥何劳嘆，齿脱牙摇已数年。
散髮
作者：陆游
朝代：宋

散髮垂肩懒更簪，一窗竹水对萧森。
从来耻作资身策，老去终怀报国心。
雷起鼻端秋枕石，泉鸣指下夜横琴。
不缘羸病愁迎客，经岁何人肯见临。
数日不作诗
作者：陆游
朝代：宋

吾诗郁不发，孤寂奈愁何。偶尔得一语，快如疏九河。黄流舞浩荡，白雨助滂沱。门外无来客，花前自浩歌。
数日不作诗
作者：陆游
朝代：宋

吾诗郁不发，孤寂奈愁何！偶尔得一语，快如疏九河。黄流舞活荡，白雨助滂沱。门外无来客，花前自浩歌。
数日不作诗
作者：陆游
朝代：宋

吾诗鬰不发，孤寂奈愁何。
偶尔得一语，快如疏九河。
黄流舞浩荡，白雨助滂沱。
门外无来客，花前自浩歌。
数日不出门偶赋三首
作者：陆游
朝代：宋

衰甚身如作茧蚕，经旬不省出茅庵。老僧遣信分茶串，隐士敲门致酒甔。看鹤松阴赏高洁，疏泉石罅得清甘。地偏心远无车马，赖有吾儿与剧谈。十二年来一日同，饭蔬略似诵经翁。居家不拟依邻富，报国惟思祝岁丰。冰涧乍通寒溜碧，兰丛新放露芽红。闲门万化俱观尽，那用瞿昙更说空。湖上蜗庐仅自容，寸怀无奈百忧攻。补衣未竟迫秋露，待饭不来闻午钟。稚子挟书勤质问，邻翁释耒间过从。今朝一笑君知否，满瓮新醅粥面醲。
数日不出门偶赋三首·其一
作者：陆游
朝代：宋
体裁：七言律诗

衰甚身如作茧蚕，经旬不省出茅庵。老僧遣信分茶串，隐士敲门致酒甔。看鹤松阴赏高洁，疏泉石罅得清甘。地偏心远无车马，赖有吾儿与剧谈。
数日不出门偶赋三首·其三
作者：陆游
朝代：宋
体裁：七言律诗

湖上蜗庐仅自容，寸怀无奈百忧攻。补衣未竟迫秋露，待饭不来闻午钟。稚子挟书勤质问，邻翁释耒间过从。今朝一笑君知否，满瓮新醅粥面醲。
数日不出门偶赋三首·其二
作者：陆游
朝代：宋
体裁：七言律诗

十二年来一日同，饭蔬略似诵经翁。居家不拟依邻富，报国惟思祝岁丰。冰涧乍通寒溜碧，兰丛新放露芽红。闲门万化俱观尽，那用瞿昙更说空。
数日寒顿减颇有春意感怀赋短歌
作者：陆游
朝代：宋

微阴寒不力，破腊春暗动。
林梢报梅白，水际闻鸟咔。
羁鸿渐整翮，一一劳目送。
应怜飞蓬客，犹作浣花梦。
平生江淮间，裘马事豪纵。
岂知老畏死，斋钵受蔬供。
忍馋每自笑，小饮未敢痛。
何以慰寂寥，卧听压春瓮。
数日寒顿减颇有春意感怀赋短歌
作者：陆游
朝代：宋
体裁：古风

微阴寒不力，破腊春暗动。林梢报梅白，水际闻鸟哢。羁鸿渐整翮，一一劳目送。应怜飞蓬客，犹作浣花梦。平生江淮间，裘马事豪纵。岂知老畏死，斋钵受蔬供。忍馋每自笑，小饮未敢痛。何以慰寂寥，卧听压春瓮。
数日暄妍颇有春意予闲居无日不出游戏作
作者：陆游
朝代：宋

小春花蕾索春饶，已有暄风入紫貂。村路雨晴鸠妇喜，射场草绿雉媒娇。苑边结客飞金勒，楼上谁家弄玉箫。莫怪夕阳归独后，早梅唤我度溪桥。
数日暄妍颇有春意予闲居无日不出游戏作
作者：陆游
朝代：宋

小春花蕾索春饶，已有暄风入紫貂。村路雨晴鸠妇喜，射场草绿雉媒骄。花边结客飞金勒，楼上谁家弄玉箫。莫怪夕阳归独后，早梅唤我度溪桥。
数日暄妍颇有春意予闲居无日不出游戏作
作者：陆游
朝代：宋

小春花蕾索春饶，已有暄风入紫貂。
村路雨晴鸠妇喜，射塲草緑雉媒骄。
花边结客飞金勒，楼上谁家弄玉箫。
莫怪夕阳归独后，早梅唤我度溪桥。
数日秋气已深清坐无酒戏题长句
作者：陆游
朝代：宋

渐近重阳天气嘉，数椽茆屋淡生涯。山童拥彗扫黄叶，邻女傍篱收碧花。避俗要生轮四角，出门何啻路三叉。晚窗酒尽无多叹，试问前村好事家。
数日秋气已深清坐无酒戏题长句
作者：陆游
朝代：宋

渐近重阳天气嘉，数椽茆屋淡生涯。
山童拥篲扫黄叶，邻女傍篱收碧花。
避俗要生轮四角，出门何啻路三义。
晚窗酒尽无多嘆，试问前村好事家。
数日诉牒苦多惫甚戏作
作者：陆游
朝代：宋
体裁：古风

江南五月暑犹薄，梅子正黄风雨恶。庭中讼獠不贷人，急甚常如虎遭缚。空斋鼠迹留几尘，赋诗饮酒疑前身。脱归径卧与壁语，敢恨无人问良苦。
数日诉牒苦多惫甚戏作
作者：陆游
朝代：宋

江南五月暑犹薄，梅子正黄风雨恶。庭中讼獠不贷人，急甚常如虎遭缚，空斋鼠迹留几尘，赋诗饮酒疑前身。脱归径卧与壁语，敢恨无人问良苦。
文君井
作者：陆游
朝代：宋

落魄西州泥酒杯，酒酣几度上琴台。
青鞋自笑无羁束，又向文君井畔来。
文君井
作者：陆游
朝代：宋
体裁：七言绝句

落魄西州泥酒杯，酒酣几度上琴台。青鞋自笑无羁束，又向文君酒畔来。
文章
作者：陆游
朝代：宋
体裁：七言绝句

文章在眼每森然，力弱才疏挽不前。前辈不生吾辈老，恐留遗恨又千年。
文章
作者：陆游
朝代：宋
体裁：古风

文章如弈棋，分量固有极。学不尽其才，识者为太息。古来名世士，亦或堕此域。至今读其文，曷尝不追惜。士生千载后，夙慕当自力。如其不能然，归哉事耕织。
文章
作者：陆游
朝代：宋

文章如弈棋，分量固有极。
学不尽其才，识者为太息。
古来名世士，亦或堕此域。
至今读其文，曷尝不追惜。
士生千载後，夙慕当自力。
如其不能然，归哉事耕织。
文章
作者：陆游
朝代：宋

文章本天成，妙手偶得之。粹然无疵瑕，岂复须人为。君看古彝器，巧拙两无施。汉最近先秦，固已殊淳漓。胡部何为者，豪竹杂哀丝。后夔不复作，千载谁与期。
文章
作者：陆游
朝代：宋

文章本天成，妙手偶得之。粹然无疵瑕，岂复须人为？君看古彝器，巧拙两无施。汉最近先秦，固已殊淳漓。胡部何为者，豪竹杂哀丝。后夔不复作，千载谁与期？
文章
作者：陆游
朝代：宋

文章本天成，妙手偶得之。
粹然无疵瑕，岂復须人为。
君看古彝器，巧拙两无施。
汉最近先秦，固已殊淳漓。
胡部何为者，豪竹杂哀丝。
后夔不復作，千载谁与期。
斋中夜坐有感
作者：陆游
朝代：宋

荒山为城溪作壕，风鼓巨木声翻涛。鸱枭乘屋弹不去，狐狸欺人怒竖毛。雨来红鹤更可恶，争巢一似婴儿号。城孤屋老草木茂，正坐人少此辈豪。急呼五百具畚锸，欲掀窟穴穷腥臊。忽然语罢却自笑，残年何至与汝鏖。浣花江色绿如黛，春波艳艳浮轻舠。行当系缆柳阴下，仰听莺语倾香醪。
斋中夜赋
作者：陆游
朝代：宋
体裁：七言律诗

高居终日掩斋扉，幽事常多俗事稀。露重丛篁时自泻，风高脱叶有先飞。秋衣渐制闻砧杵，社肉初分谢蕨薇。却笑老身闲不得，一灯明灭乱书围。
斋中弄笔偶书示子聿
作者：陆游
朝代：宋

左右琴樽静不哗，放翁新作老生涯。焚香细读斜川集，候火亲烹顾渚茶。书为半酣差近古，诗虽苦思未名家。一窗残日呼愁起，袅袅江城咽暮笳。
斋中弄笔偶书示子聿
作者：陆游
朝代：宋

左右琴樽静不譁，放翁新作老生涯。
焚香细读斜川集，候火亲烹顾渚茶。
书为半酣差近古，诗虽苦思未名家。
一窗残日呼愁起，袅袅江城咽暮笳。
斋中杂兴
作者：陆游
朝代：宋

倒掩衡门手自关，老身著布乱书间。有诗尚作清宵祟，无事能妨白日闲。薄暮上楼聊试步，经旬止酒自酡颜。儿曹莫笑衰翁嬾，拟遍淮南大小山。
斋中杂兴
作者：陆游
朝代：宋

八十颓龄安所归？萧然终日掩柴扉。
清心始信幽栖乐，穷理方知俗学非。
山果满筐猿食足，石泉通笕药苗肥。
衰翁莫道浑无事，扫叶归来又落晖。
斋中杂兴二首
作者：陆游
朝代：宋

八十颓龄安所归，萧然终日掩柴扉。清心始信幽栖乐，穷理方知俗学非。山果满筐猿食足，石泉通笕药苗肥。衰翁莫道浑无事，扫叶归来又落晖。倒掩衡门手自关，老身著在乱书间。有诗尚作清宵祟，无事能妨白日闲。薄暮上楼聊试步，经旬止酒自酡颜。儿曹莫笑衰翁懒，拟遍淮南大小山。
斋中杂兴二首·其一
作者：陆游
朝代：宋
体裁：七言律诗

八十颓龄安所归，萧然终日掩柴扉。清心始信幽栖乐，穷理方知俗学非。山果满筐猿食足，石泉通笕药苗肥。衰翁莫道浑无事，扫叶归来又落晖。
斋中杂兴二首·其二
作者：陆游
朝代：宋

倒掩衡门手自关，老身着在乱书间。
有诗尚作清宵祟，无事能妨白日闲。
薄暮上楼聊试步，经旬止酒自酡颜。
儿曹莫笑衰翁懒，拟遍淮南大小山。
斋中杂兴二首·其二
作者：陆游
朝代：宋

倒掩衡门手自关，老身著在乱书间。有诗尚作清宵祟，无事能妨白日闲。薄暮上楼聊试步，经旬止酒自酡颜。儿曹莫笑衰翁懒，拟遍淮南大小山。
斋中杂兴十首以丈夫贵壮健惨戚非朱颜为韵
作者：陆游
朝代：宋

公议在天下，如人有元气。
平居失护养，一旦可胜讳。
神丹卒难求，百疾起如蝟。
奄奄息仅属，熟视吁可畏。
大义在春秋，遗迹悲汉魏。
君看徐孺子，底物视富贵。
斋中杂兴十首以丈夫贵壮健惨戚非朱颜为韵
作者：陆游
朝代：宋

去国己酉冬，忽见十颁历。衰残口两齿，困厄家四壁。时看溪云生，饱听檐雨滴。悠然度寒暑，何处著欣戚？幽人岂知我，月夕闻吹笛。何当五百岁，相与摩铜狄？
斋中杂兴十首以丈夫贵壮健惨戚非朱颜为韵
作者：陆游
朝代：宋

成童入乡校，诸老席函丈。堂堂韩有功，英概今可想。从父有彦远，早以直自养。始终临川学，力守非有党。纷纷名佗师，有泚在其颡。二公生气存，千载可畏仰。士生学六经，是为圣人徒。处当师颜原，出当致唐虞。斯文阵堂堂，临敌独援枹。异端满天下，一扫可使无。乃知立事功，先要定规模。彼虽力移山，安能夺匹夫。公议在天下，如人有元气。平居失护养，一旦可胜讳。神丹卒难求，百疾起如猬。奄奄息仅属，熟视吁可畏。大义在春秋，遗迹悲汉魏。君看徐孺子，底物视富贵。昔我自蜀归，耆旧已凋丧。后来二三公，尚慰天下望。千里一纸书，殷勤问亡恙。呜呼亦已矣，遗语寄悲怆。我亦迫桑榆，便恐无辈行。夜窗对青灯，力惫心尚壮。馀龄垂八十，虽惫犹强饭。正如老病马，风沙时一喷。玉关眇何许，道里何啻万。目中堠历历，欲进不能寸。矫首望秋空，徒羡霜鹘健。薶骨亦何悲，吾非麒麟楦。琅琅诵诗书，尚记两髦髧。谁料七十年，沉滞终坎窞。炊突映茅庐，日暮烟惨惨。忍穷端已熟，抚事空自感。狂言悔噬脐，众訾惊破胆。尚有爱书心，还如嗜菖歜。去国己酉冬，忽见十颁历。衰残口两齿，困阨家四壁。时看溪云生，饱听檐雨滴。悠然度寒暑，何处著欣戚。幽人岂知我，月夕闻吹笛。何当五百岁，相与摩铜狄。扁舟东下峡，日月去若飞。当时笔砚旧，久已晨星稀。俊逸如伯浑，简诣如知几。天高鬼神恶，回首万事非。我欲溯黄牛，买屋居青衣。九原不可作，哀哉谁与归。荷锄草堂东，艺花二百株。春风一朝来，白白兼朱朱。南列红薇屏，北界绿芋区。偃蹇双松老，森耸万竹臞。馀地不忍茀，插援引瓠壶。何当拂东绢，画作山园图。闲居寂无客，柴门昼常关。孤舟小于叶，放浪烟水间。树暗杨梅村，露下白莲湾。钓鱼樵风泾，买酒石帆山。向来支许辈，恐亦无此闲。道逢若耶叟，握手开苍颜。
斋中杂兴十首以丈夫贵壮健惨戚非朱颜为韵
作者：陆游
朝代：宋

成童入乡校，诸老席函丈。
堂堂韩有功，英概今可想。
从父有彦远，早以直自养，始终临川学，力守非有党。
纷纷名佗师，有泚在其颡。
二公生气存，千载可畏仰。
斋中杂兴十首以丈夫贵壮健惨戚非朱颜为韵
作者：陆游
朝代：宋

扁舟东下硖，日月去若飞。
当时笔砚旧，久已晨星稀。
俊逸如伯浑，简诣如知几，天高鬼神恶，回首万事非。
我欲泝黄牛，买屋居青衣，九原不可作，哀哉谁与归？
斋中杂兴十首以丈夫贵壮健惨戚非朱颜为韵
作者：陆游
朝代：宋

琅琅诵诗书，尚记两髦髧；谁料七十年，沉滞终坎窞。
炊突映茅庐，日暮烟惨惨，忍穷端已熟，抚事空自感。
狂言悔噬脐，众訾惊破胆。
尚有爱书心，还如嗜菖歜。
斋中杂兴十首以丈夫贵壮健惨戚非朱颜为韵·其一
作者：陆游
朝代：宋
体裁：古风

成童入乡校，诸老席函丈。堂堂韩有功，英概今可想。从父有彦远，早以直自养。始终临川学，力守非有党。纷纷名佗师，有泚在其颡。二公生气存，千载可畏仰。
斋中杂兴十首以丈夫贵壮健惨戚非朱颜为韵·其七
作者：陆游
朝代：宋

去国己酉冬，忽见十颁历。
衰残口两齿，困阨家四壁。
时看溪云生，饱听檐雨滴。
悠然度寒暑，何处着欣戚。
幽人岂知我，月夕闻吹笛。
何当五百岁，相与摩铜狄。
斋中杂兴十首以丈夫贵壮健惨戚非朱颜为韵·其七
作者：陆游
朝代：宋

去国己酉冬，忽见十颁历。衰残口两齿，困阨家四壁。时看溪云生，饱听檐雨滴。悠然度寒暑，何处著欣戚。幽人岂知我，月夕闻吹笛。何当五百岁，相与摩铜狄。
斋中杂兴十首以丈夫贵壮健惨戚非朱颜为韵·其三
作者：陆游
朝代：宋
体裁：古风

公议在天下，如人有元气。平居失护养，一旦可胜讳。神丹卒难求，百疾起如猬。奄奄息仅属，熟视吁可畏。大义在春秋，遗迹悲汉魏。君看徐孺子，底物视富贵。
斋中杂兴十首以丈夫贵壮健惨戚非朱颜为韵·其九
作者：陆游
朝代：宋

荷鉏草堂东，艺花二百株。
春风一朝来，白白兼朱朱。
南列红薇屏，北界绿芋区。
偃蹇双松老，森耸万竹臞。
余地不忍茀，插援引瓠壶。
何当拂东绢，画作山园图。
斋中杂兴十首以丈夫贵壮健惨戚非朱颜为韵·其九
作者：陆游
朝代：宋

荷锄草堂东，艺花二百株。春风一朝来，白白兼朱朱。南列红薇屏，北界绿芋区。偃蹇双松老，森耸万竹臞。馀地不忍茀，插援引瓠壶。何当拂东绢，画作山园图。
斋中杂兴十首以丈夫贵壮健惨戚非朱颜为韵·其二
作者：陆游
朝代：宋
体裁：古风

士生学六经，是为圣人徒。处当师颜原，出当致唐虞。斯文阵堂堂，临敌独援枹。异端满天下，一扫可使无。乃知立事功，先要定规模。彼虽力移山，安能夺匹夫。
斋中杂兴十首以丈夫贵壮健惨戚非朱颜为韵·其五
作者：陆游
朝代：宋

余龄垂八十，虽惫犹强饭。
正如老病马，风沙时一喷。
玉关眇何许，道里何啻万。
目中堠历历，欲进不能寸。
矫首望秋空，徒羡霜鹘健。
薶骨亦何悲，吾非麒麟楦。
斋中杂兴十首以丈夫贵壮健惨戚非朱颜为韵·其五
作者：陆游
朝代：宋

馀龄垂八十，虽惫犹强饭。正如老病马，风沙时一喷。玉关眇何许，道里何啻万。目中堠历历，欲进不能寸。矫首望秋空，徒羡霜鹘健。薶骨亦何悲，吾非麒麟楦。
斋中杂兴十首以丈夫贵壮健惨戚非朱颜为韵·其八
作者：陆游
朝代：宋

扁舟东下峡，日月去若飞。
当时笔砚旧，久已晨星稀。
俊逸如伯浑，简诣如知几。
天高鬼神恶，回首万事非。
我欲泝黄牛，买屋居青衣。
九原不可作，哀哉谁与归。
斋中杂兴十首以丈夫贵壮健惨戚非朱颜为韵·其八
作者：陆游
朝代：宋

扁舟东下峡，日月去若飞。当时笔砚旧，久已晨星稀。俊逸如伯浑，简诣如知几。天高鬼神恶，回首万事非。我欲溯黄牛，买屋居青衣。九原不可作，哀哉谁与归。
斋中杂兴十首以丈夫贵壮健惨戚非朱颜为韵·其六
作者：陆游
朝代：宋
体裁：古风

琅琅诵诗书，尚记两髦髧。谁料七十年，沉滞终坎窞。炊突映茅庐，日暮烟惨惨。忍穷端已熟，抚事空自感。狂言悔噬脐，众訾惊破胆。尚有爱书心，还如嗜菖歜。
斋中杂兴十首以丈夫贵壮健惨戚非朱颜为韵·其十
作者：陆游
朝代：宋
体裁：古风

闲居寂无客，柴门昼常关。孤舟小于叶，放浪烟水间。树暗杨梅村，露下白莲湾。钓鱼樵风泾，买酒石帆山。向来支许辈，恐亦无此闲。道逢若耶叟，握手开苍颜。
斋中杂兴十首以丈夫贵壮健惨戚非朱颜为韵·其四
作者：陆游
朝代：宋
体裁：古风

昔我自蜀归，耆旧已凋丧。后来二三公，尚慰天下望。千里一纸书，殷勤问亡恙。呜呼亦已矣，遗语寄悲怆。我亦迫桑榆，便恐无辈行。夜窗对青灯，力惫心尚壮。
斋中杂题
作者：陆游
朝代：宋

列屋娥眉不足夸，可斋别自是生涯。
闲将西蜀团窠锦，自背南唐落墨花。
斋中杂题
作者：陆游
朝代：宋

屯云失南山，三日吹细雨。
岁月不贷人，蛙声遽如许！一年复一年，老至不可御。
下湿病在脾，余息仅如缕。
枯皮裹瘦骨，半属松下土。
屋坏要当颠，安能强撑拄！
斋中杂题
作者：陆游
朝代：宋

棐几砚涵鸲鹆眼，古奁香斮鹧鸪斑。
绝知造物殷懃意，成就衰翁到死闲。
斋中杂题
作者：陆游
朝代：宋

湖水日益长，柳色日益深。
好鸟西山来，飞鸣过前林。
年华挽不留，陈迹旷难寻。
花开少共赏，酒熟惟孤斟。
王谢今编氓，曲水空山阴。
一樽欲吊古，已矣子何心？
斋中杂题
作者：陆游
朝代：宋

西窗日过中，饥坐生眼花。
援笔课小诗，墨燥字倾斜。
须臾忽满纸，翩翩若风鸦。
虽无古人法，简拙自一家，
乃知雨漏壁，未媿锥画沙。
俄报豆饭熟，投笔喜莫涯。
呼童拾涧薪，试我家山茶。
斋中杂题四首
作者：陆游
朝代：宋

列屋蛾眉不足誇，可斋别自是生涯。闲将西蜀团窠锦，自背南唐落墨花。小醉微吟过一春，人间侬是最闲人。龟毛拂子长三尺，拈起风光处处新。棐几砚涵鸲鹆眼，古奁香斮鹧鸪斑。绝知造物殷勤意，成就衰翁到死闲。幽居厌见凡花草，红紫纷纷不复栽。自斸苍苔换黄土，南山移得玉芝来。
斋中杂题四首
作者：陆游
朝代：宋

湖水日益长，柳色日益深。好鸟西山来，飞鸣过前林。年华挽不留，陈迹旷难寻。花开少共赏，酒熟惟孤斟。王谢今编氓，曲水空山阴。一樽欲吊古，已矣予何心。屯云失南山，三日吹细雨。岁月不贷人，蛙声遽如许。一年复一年，老至不可禦。下湿病在脾，馀息仅如缕。枯皮裹瘦骨，半属松下土。屋坏要当颠，安能强撑拄。书生每苦饥，得饭已可贺。黄齑三百瓮，自是天所破。有时尚不继，得米无暇簸。昨者雪塞门，烟绝但僵卧。虽云迫沟壑，老学不敢惰。夜分唤邻翁，我歌尔当和。西窗日过中，饥坐生眼花。援笔课小诗，墨燥字倾斜。须臾忽满纸，翩翩若风鸦。虽无古人法，简拙自一家。乃知雨漏壁，未愧锥画沙。俄报豆饭熟，投笔喜莫涯。呼童拾涧薪，试我家山茶。
斋中杂题四首·其一
作者：陆游
朝代：宋

列屋蛾眉不足夸，可斋别自是生涯。
闲将西蜀团窠锦，自背南唐落墨花。
斋中杂题四首·其一
作者：陆游
朝代：宋

列屋蛾眉不足誇，可斋别自是生涯。闲将西蜀团窠锦，自背南唐落墨花。
斋中杂题四首·其一
作者：陆游
朝代：宋

湖水日益长，柳色日益深。好鸟西山来，飞鸣过前林。年华挽不留，陈迹旷难寻。花开少共赏，酒熟惟孤斟。王谢今编氓，曲水空山阴。一樽欲吊古，已矣予何心。
斋中杂题四首·其一
作者：陆游
朝代：宋

湖水日益长，柳色日益深。
好鸟西山来，飞鸣过前林。
年华挽不留，陈迹旷难寻。
花开少共赏，酒熟惟孤斟。
王谢今编氓，曲水空山阴。
一樽欲吊古，已矣子何心。
斋中杂题四首·其三
作者：陆游
朝代：宋
体裁：古风

书生每苦饥，得饭已可贺。黄齑三百瓮，自是天所破。有时尚不继，得米无暇簸。昨者雪塞门，烟绝但僵卧。虽云迫沟壑，老学不敢惰。夜分唤邻翁，我歌尔当和。
斋中杂题四首·其三
作者：陆游
朝代：宋

棐几砚涵鸜鹆眼，古奁香斮鹧鸪斑。
绝知造物殷勤意，成就衰翁到死闲。
斋中杂题四首·其三
作者：陆游
朝代：宋

棐几砚涵鸲鹆眼，古奁香斮鹧鸪斑。绝知造物殷勤意，成就衰翁到死闲。
斋中杂题四首·其二
作者：陆游
朝代：宋
体裁：七言绝句

小醉微吟过一春，人间侬是最闲人。龟毛拂子长三尺，拈起风光处处新。
斋中杂题四首·其二
作者：陆游
朝代：宋

屯云失南山，三日吹细雨。岁月不贷人，蛙声遽如许。一年复一年，老至不可禦。下湿病在脾，馀息仅如缕。枯皮裹瘦骨，半属松下土。屋坏要当颠，安能强撑拄。
斋中杂题四首·其二
作者：陆游
朝代：宋

屯云失南山，三日吹细雨。
岁月不贷人，蛙声遽如许。
一年復一年，老至不可御。
下湿病在脾，余息仅如缕。
枯皮裹瘦骨，半属松下土。
屋坏要当颠，安能强撑拄。
斋中杂题四首·其四
作者：陆游
朝代：宋

幽居厌见凡花草，红紫纷纷不复栽。自斸苍苔换黄土，南山移得玉芝来。
斋中杂题四首·其四
作者：陆游
朝代：宋

幽居厌见凡花草，红紫纷纷不復栽。
自斸苍苔换黄土，南山移得玉芝来。
斋中杂题四首·其四
作者：陆游
朝代：宋
体裁：古风

西窗日过中，饥坐生眼花。援笔课小诗，墨燥字倾斜。须臾忽满纸，翩翩若风鸦。虽无古人法，简拙自一家。乃知雨漏壁，未愧锥画沙。俄报豆饭熟，投笔喜莫涯。呼童拾涧薪，试我家山茶。
斋中读书罢有感
作者：陆游
朝代：宋
体裁：七言律诗

少时学问苦匆匆，弦诵光阴转手空。圣域渊源虽自力，故交零落与谁同。荒村莫恨身垂老，后世元知论自公。但掩斋扉凭曲几，忘忧正在寂寥中。
斋中读书罢有感
作者：陆游
朝代：宋

少时学问苦匆匆，弦诵光阴转手空。圣域渊源虽自力，故交零落与谁同？荒村莫恨身垂老，後世元知论自公。但掩斋扉凭曲几，忘忧正在寂寥中。
斋中闲咏
作者：陆游
朝代：宋
体裁：七言律诗

风号万物作涛声，云截千峰似几平。多病支离仍老境，暮秋萧瑟更山城。燕觞久罢尘痕积，庭讼全稀藓晕生。莫道斋中日无事，焚香扫地又诗成。
斋中闻急雨
作者：陆游
朝代：宋
体裁：七言绝句

一味疏慵养不才，饭蔬亦已罢衔杯。衡茆终日人声绝，卧听芭蕉报雨来。
斋中闻急雨
作者：陆游
朝代：宋

一味疏慵养不才，饭蔬亦已罢衘杯。
衡茆终日人声绝，卧听芭蕉报雨来。
斋前独坐戏作
作者：陆游
朝代：宋
体裁：五言律诗

闭户学僧坐，颓然遗世情。虚窗鸽飞影，枯叶犬行声。雪拥杉灰暖，云垂纸帐明。清馋不可耐，一笑听华鲸。
斋居书事
作者：陆游
朝代：宋
体裁：七言律诗

慵养金丹换鬓须，微霜正要称清癯。平生风露充蝉腹，到处云山寄鹤躯。道室焚香勤守白，虚窗点易静研朱。自知世事难谐偶，不待幽人夜见呼。
斋居书事
作者：陆游
朝代：宋

慵养金丹换鬓鬚，微霜正要称清癯。
平生风露充蝉腹，到处云山寄鹤躯。
道室焚香勤守白，虚窗点易静研朱。
自知世事难谐偶，不待幽人夜见呼。
斫脍
作者：陆游
朝代：宋
体裁：七言绝句

玉盘行脍簇青红，输与山家淡煮菘。要识坐堂哀觳觫，试来临水看噞喁。
断碑叹
作者：陆游
朝代：宋

二萧同起南兰陵，正如文叔与伯升。至今人悲大萧死，齎恨不见梁家兴。崇崇之陵久为谷，岂为群盗分珠玉。断碑槎牙弃道边，文字班班犹可读。剥剜苔藓一凄然，俯仰人间几变迁。世人作碑君勿哂，千载园林须石笋。
断碑嘆
作者：陆游
朝代：宋
体裁：古风

二萧同起南兰陵，正如文叔与伯升。至今人悲大萧死，赍恨不见梁家兴。崇崇之陵久为谷，岂惟群盗分珠玉。断碑槎牙弃道边，文字班班犹可读。剥剜苔藓一悽然，俯仰人间几变迁。世人作碑君勿哂，千载园林须石笋。
斯道
作者：陆游
朝代：宋

斯道有显晦，所忧非贱贫。乾坤均一气，夷狄亦吾人。朋党消廷论，锄耰洗战尘。清时更何事，处处是尧民。
斯道
作者：陆游
朝代：宋

斯道有显晦，所忧非贱贫。
干坤均一气，边徼亦吾人。
朋党消廷论，鉏耰洗战尘。
清时更何事，处处是尧民。
新买啼鸡
作者：陆游
朝代：宋
体裁：古风

峨峨赤帻声甚雄，意气不与其曹同。我求长鸣久未获，一见便觉千群空。主人烧神议已决，知我此意遽见从。秋衣初缝惜不得，急典三百新青铜。怜渠亦复解人意，来宿庭树不待笼。狐狸熟睨那敢犯，萧萧清露和微风。五更引吭震户牖，横梃无复须元戎。明星已高啼未已，云际腾上朝阳红。老夫抱病气已索，赖汝豪壮生胸中。明朝舂黍得碎粒，第一当册司晨功。
新买啼鸡
作者：陆游
朝代：宋

峨峨赤帻声甚雄，意气不与其曹同。
我求长鸣久未获，一见便觉千群空。
主人烧神议已决，知我此意遽见从。
秋衣初缝惜不得，急典三百新青铜。
怜渠亦復解人意，来宿庭树不待笼。
狐狸熟睨那敢犯，萧萧清露和微风。
五更引吭震户牖，横梃无復须元戎。
明星已高啼未已，云际腾上朝阳红。
老夫抱病气已索，赖汝豪壮生胸中。
明朝舂黍得碎粒，第一当册司晨功。
新作南门
作者：陆游
朝代：宋

剪棘移门不费钱，好山无数碧巉然。病夫愦愦真堪笑，反衣狐裘三十年。
新作南门
作者：陆游
朝代：宋

翦棘移门不费钱，好山无数碧巉然。
病夫愦愦真堪笑，反衣狐裘三十年。
新作南门
作者：陆游
朝代：宋

翦棘移门未费钱，好山无数碧巉然。病夫愦愦真堪笑，反衣狐裘三十年。
新作柴门戏书
作者：陆游
朝代：宋
体裁：七言律诗

虽设常关果是么，开门终日有谁过。从来不省多车辙，此际真宜置爵罗。尚许渔樵时剥啄，偶逢风月亦婆娑。炎炎炙手须臾事，也比柴荆较几何。
新作柴门戏书
作者：陆游
朝代：宋

虽设常关果是麽？开门终日有谁过。
从来不省多车辙，此际真宜置爵罗。
尚许渔樵时剥啄，偶逢风月亦婆娑。
炎炎炙手须臾事，也比柴荆较几何！
新作火阁
作者：陆游
朝代：宋

山路霜清叶正黄，地炉火暖夜偏长。
中安煮药膨脝鼎，傍设安禅曲彔床。
木槁不知年自往，云闲已与世相忘。
更阑坐稳人声静，时听风帘响暗廊。
新作火阁二首
作者：陆游
朝代：宋

旋设篝炉下纸帘，乐哉容膝似陶潜。囊中佩药无时服，架上堆书信手拈。似玉秋菰殊未老，如云宿麦不须占。扫空祠禄吾何欠，陋巷箪瓢易属厌。山路霜清叶正黄，地炉火暖夜偏长。中安煮药膨脝鼎，傍设安禅曲录床。木槁不知年自往，云闲已与世相忘。更阑坐稳人声静，时听风帘响暗廊。
新作火阁二首·其一
作者：陆游
朝代：宋
体裁：七言律诗

旋设篝炉下纸帘，乐哉容膝似陶潜。囊中佩药无时服，架上堆书信手拈。似玉秋菰殊未老，如云宿麦不须占。扫空祠禄吾何欠，陋巷箪瓢易属厌。
新作火阁二首·其二
作者：陆游
朝代：宋
体裁：七言律诗

山路霜清叶正黄，地炉火暖夜偏长。中安煮药膨脝鼎，傍设安禅曲录床。木槁不知年自往，云闲已与世相忘。更阑坐稳人声静，时听风帘响暗廊。
新养白鸡毛羽如玉殊可爱
作者：陆游
朝代：宋
体裁：七言绝句

赤帻峨峨玉羽明，篱间新织竹笼成。老人从此知昏晓，不用元戎报五更。
新凉
作者：陆游
朝代：宋

初卷含风八尺漪，井桐已复不禁吹。蝉声未用催残日，最爱新凉满袖时。
新凉
作者：陆游
朝代：宋

初卷含风八尺漪，井桐已復不禁吹。
蝉声未用催残日，最爱新凉满袖时。
新凉
作者：陆游
朝代：宋

家住山阴剡曲傍，一番风雨送新凉。亦知病得清秋健，无奈愁随独夜长。日落川原横惨淡，月明洲渚远苍茫。老民无复忧时意，齿豁头童只自伤。
新凉
作者：陆游
朝代：宋

家住山阴剡曲傍，一番风雨送新凉。
亦知病得清秋健，无奈愁随独夜长。
日落川原横惨淡，月明洲渚远苍茫。
老民无復忧时意，齿豁头童只自伤。
新凉
作者：陆游
朝代：宋

由居谢来客，病体喜新凉。
幽草上墙绿，落花沾土香。
捐书心自息，听雨梦偏长。
菰叶邻人饷，欣然独举觞。
新凉
作者：陆游
朝代：宋

菰首初离水，姜芽浅渍糟。
粳香等炊玉，韭美胜炮羔。
露下残芜湿，风生万木号。
从今更何事？痛饮读离骚。
新凉书事
作者：陆游
朝代：宋

卧看鸟篆印苍苔，窗户凉生亦乐哉。
鸣树乱蝉催日落，拂阶飞叶报秋来。
病余已觉身如寄，醉裏却怜心尚孩。
排日从今占幽事，折残篱菊探溪梅。
新凉书事
作者：陆游
朝代：宋

卧看鸟篆印苍苔，窗户凉生亦乐哉。鸣树乱蝉催日落，拂阶飞叶报秋来。病馀已觉身如寄，醉里却怜心尚孩。排日从今占幽事，折残篱菊探溪梅。
新凉书事
作者：陆游
朝代：宋

卧看鸟篆印苍苔，窗户凉生亦乐哉！鸣树乱蝉催日落，拂阶飞叶报秋来。病余已觉身如寄，醉里却怜心尚孩。排日从今占幽事，折残篱菊探溪梅。
新凉书怀
作者：陆游
朝代：宋

山川遗迹晋唐余，水竹相望许洛居。
一齿屡摇犹决肉，双眸虽涩尚耽书。
郊原夜夜驱耕犊，村店时时秣蹇驴。
客问若为娱老境？吾儿未与短檠疏。
新凉书怀
作者：陆游
朝代：宋

邻曲今年又有年，垂髫戴白各欣然。先输官庾无逋赋，共赛神祠有社钱。退傅寄声情缜密，晦翁入梦语蝉聊。灯前细与儿曹说，蠹简犹堪数世传。
新凉书怀四首
作者：陆游
朝代：宋

乌帽围宽带眼移，闭门惯忍日长饥。文章虽愧声名误，志节宁随血气衰。天地无私非困我，圣贤可学有馀师。短檠正叹经时别，凉入郊墟喜可知。药物扶持病少苏，残年不恨老菰芦。潦收溪椴鱼争售，岁乐村场酒易沽。无日桤林无坠叶，有时燕户有新雏。秋风剩起扁舟兴，安得州家复镜湖。邻曲今年又有年，垂髫戴白各欣然。先输官庾无逋赋，共赛神祠有社钱。退傅寄声情缜密，晦翁入梦语蝉联。灯前细与儿曹说，蠹简犹堪数世传。山川遗迹晋唐馀，水竹相望许洛居。一齿屡摇犹决肉，双眸虽涩尚耽书。郊原夜夜驱耕犊，村店时时秣蹇驴。客问若为娱老境，吾儿未与短檠疏。
新凉书怀四首·其一
作者：陆游
朝代：宋

乌帽围宽带眼移，闭门惯忍日长饥。
文章虽愧声名误，志节宁随血气衰。
天地无私非困我，圣贤可学有余师。
短檠正嘆经时别，凉入郊墟喜可知。
新凉书怀四首·其一
作者：陆游
朝代：宋

乌帽围宽带眼移，闭门惯忍日长饥。文章虽愧声名误，志节宁随血气衰。天地无私非困我，圣贤可学有馀师。短檠正叹经时别，凉入郊墟喜可知。
新凉书怀四首·其三
作者：陆游
朝代：宋
体裁：七言律诗

邻曲今年又有年，垂髫戴白各欣然。先输官庾无逋赋，共赛神祠有社钱。退傅寄声情缜密，晦翁入梦语蝉联。灯前细与儿曹说，蠹简犹堪数世传。
新凉书怀四首·其二
作者：陆游
朝代：宋

药物扶持病少苏，残年不恨老菰芦。潦收溪椴鱼争售，岁乐村场酒易沽。无日桤林无坠叶，有时燕户有新雏。秋风剩起扁舟兴，安得州家复镜湖。
新凉书怀四首·其二
作者：陆游
朝代：宋

药物扶持病少苏，残年不恨老菰芦。
潦收溪椴鱼争售，岁乐村场酒易沽。
无日桤林无坠叶，有时燕户有新雏。
秋风剩起扁舟兴，安得州家復镜湖。
新凉书怀四首·其四
作者：陆游
朝代：宋

山川遗迹晋唐余，水竹相望许洛居。
一齿屡摇犹决肉，双眸虽涩尚耽书。
郊原夜夜驱耕犊，村店时时秣蹇驴。
客问若为娱老境，吾儿未与短檠疏。
新凉书怀四首·其四
作者：陆游
朝代：宋

山川遗迹晋唐馀，水竹相望许洛居。一齿屡摇犹决肉，双眸虽涩尚耽书。郊原夜夜驱耕犊，村店时时秣蹇驴。客问若为娱老境，吾儿未与短檠疏。
新凉二首
作者：陆游
朝代：宋

尽道新凉好，无如昼漏长。奇文窥楚屈，妙理玩蒙庄。静卧贫犹乐，高歌醒亦狂。翩翩双蝶子，也似惜年光。月入楸梧径，风生芦荻林。脱巾凉入发，临水爽披襟。寒暑推移久，江湖感慨深。功名虽已矣，犹得寓孤吟。
新凉二首
作者：陆游
朝代：宋

山居谢来客，病体喜新凉。幽草上墙绿，落花沾土香。捐书心自息，听雨梦偏长。菰叶邻人饷，欣然独举觞。菰首初离水，姜芽浅渍糟。粳香等炊玉，韭美胜炮羔。露下残芜湿，风生万木号。从今更何事，痛饮读离骚。
新凉二首·其一
作者：陆游
朝代：宋
体裁：五言律诗

尽道新凉好，无如昼漏长。奇文窥楚屈，妙理玩蒙庄。静卧贫犹乐，高歌醒亦狂。翩翩双蝶子，也似惜年光。
新凉二首·其一
作者：陆游
朝代：宋

山居谢来客，病体喜新凉。幽草上墙绿，落花沾土香。捐书心自息，听雨梦偏长。菰叶邻人饷，欣然独举觞。
新凉二首·其一
作者：陆游
朝代：宋

山居谢来客，病体喜新凉。
幽草上墙绿，落花霑土香。
捐书心自息，听雨梦偏长。
菰叶邻人饷，欣然独举觞。
新凉二首·其二
作者：陆游
朝代：宋
体裁：五言律诗

月入楸梧径，风生芦荻林。脱巾凉入发，临水爽披襟。寒暑推移久，江湖感慨深。功名虽已矣，犹得寓孤吟。
新凉二首·其二
作者：陆游
朝代：宋

月入楸梧径，风生芦荻林。
脱巾凉入髮，临水爽披襟。
寒暑推移久，江湖感慨深。
功名虽已矣，犹得寓孤吟。
新凉二首·其二
作者：陆游
朝代：宋
体裁：五言律诗

菰首初离水，姜芽浅渍糟。粳香等炊玉，韭美胜炮羔。露下残芜湿，风生万木号。从今更何事，痛饮读离骚。
新凉夜坐有作
作者：陆游
朝代：宋
体裁：七言律诗

老夫任运本腾腾，一念轩裳实未曾。闲似苔矶垂钓叟，淡如村院罢参僧。砚屏突兀蓬婆雪，书几青荧莲勺灯。稚子可怜贪夜课，语渠循旧未须增。
新凉示子遹时子遹将有临安之行
作者：陆游
朝代：宋

竹簟纱幮事已非，秋清初换熟嫌衣。鹊惊山月栖还起，萤避溪风堕又飞。老眼渐昏书嬾读，壮心虽在事多违。夜窗剩欲挑灯语，日倚柴门望汝归。
新凉示子遹时子遹将有临安之行
作者：陆游
朝代：宋
体裁：七言律诗

竹簟纱幮事已非，秋清初换熟缣衣。鹊惊山月栖还起，萤避溪风堕又飞。老眼渐昏书懒读，壮心虽在事多违。夜窗剩欲挑灯语，日倚柴门望汝归。
新制小冠
作者：陆游
朝代：宋

栟榈冠子轻宜发，綀布单衣爽辟尘。纵不能诗亦堪画，年余八十水云身。
新制小冠二首
作者：陆游
朝代：宋

浅醉微吟独倚阑，轻云淡月不多寒。悠然顾影成清啸，新制栟榈二寸冠。栟榈冠子轻宜发，綀布单衣爽辟尘。纵不能诗亦堪画，年馀八十水云身。
新制小冠二首·其一
作者：陆游
朝代：宋
体裁：七言绝句

浅醉微吟独倚阑，轻云淡月不多寒。悠然顾影成清啸，新制栟榈二寸冠。
新制小冠二首·其二
作者：陆游
朝代：宋

栟榈冠子轻宜发，綀布单衣爽辟尘。纵不能诗亦堪画，年馀八十水云身。
新制小冠二首·其二
作者：陆游
朝代：宋

栟榈冠子轻宜髮，綀布单衣爽辟尘。
纵不能诗亦堪画，年余八十水云身。
新制道衣示衣工
作者：陆游
朝代：宋

良工刀尺制黄絁，天遣家君乐圣时。
着上朱门应不称，裁成乌帽恰相宜。
客撑小艇招垂钓，僧扫虚窗约对棋。
宝带貂冠虽看好，定知不入野人诗。
新制道衣示衣工
作者：陆游
朝代：宋

良工刀尺制黄絁，天遣家居乐圣时。著上朱门应不称，裁成乌帽恰相宜。客撑小艇招垂钓，僧扫虚窗约对棋。宝带貂冠虽看好，定知不入野人诗。
新历叹
作者：陆游
朝代：宋

新历在手心怕开，日月联翩相续来。黄金散尽自一快，白发不贷真可哀。无为健羡广成子，千二百年终有死。胶不可黏西去日，刀何由剪东流水。酒无醇醨但痛饮，市酝上尊俱醉耳。堂堂七尺死即休，不饱乌鸢饱蝼蚁。
新历嘆
作者：陆游
朝代：宋

新历在手心怕开，日月联翩相续来。
黄金散尽自一快，白髮不贷真可哀。
无为健羡广成子，千二百年终有死。
胶不可黏西去日，刀何由翦东流水。
酒无醇醨但痛饮，市酝上尊俱醉耳。
堂堂七尺死即休，不饱乌鸢饱蝼蚁。
新堂
作者：陆游
朝代：宋
体裁：古风

湖上新堂气疏豁，三面岚光翠如泼。都门归来病相属，邻里怪我间何阔。莼丝作羹饭雕胡，厨人斫鲙艺绝殊。何由唤得左元放，银盘钓出松江鲈。
新堂
作者：陆游
朝代：宋

湖上新堂气疏豁，三面岚光翠如泼。都门归来病相属，邻里怪我间何阔。蓴丝作羹饭雕胡，厨人斫鱠艺绝殊。何由唤得左元放，银盘钓出松江鲈？
新塘夜归
作者：陆游
朝代：宋
体裁：七言绝句

烟月茫茫十里堤，数声渔唱埭东西。旋烧新兔倾村酒，扶得归来醉似泥。
新塘观月
作者：陆游
朝代：宋
体裁：古风

携酒新塘南，中夜欲忘归。贪看月满湖，不觉露湿衣。天高鹤声厉，风急萤火稀。此夕不一醉，行叹破镜飞。渔家亦喜事，未掩水际扉。皇天有公道，处处皆清晖。
新塘观月
作者：陆游
朝代：宋

携酒新塘南，中夜欲忘归。
贪看月满湖，不觉露湿衣。
天高鹤声厉，风急萤火稀。
此夕不一醉，行嘆破镜飞。
渔家亦喜事，未掩水际扉。
皇天有公道，处处皆清晖。
新夏感事
作者：陆游
朝代：宋

百花过尽緑阴成，漠漠炉香睡晚晴。
病起兼旬疏把酒，山深四月始闻莺。
近传下诏通言路，已卜余年见太平。
圣主不忘初政美，小儒唯有涕纵横。
新夏感事
作者：陆游
朝代：宋

百花过尽绿阴成，漠漠炉香睡晚晴。
病起兼旬疏把酒，山深四月始闻莺。
近传下诏通言路，已卜余年见太平。
圣主不忘初政美，小儒唯有涕纵横。
新夏感事
作者：陆游
朝代：宋

百花过尽绿阴成，漠漠炉香睡晚晴。病起兼旬疏把酒，山深四月始闻莺。近传下诏通言路，已卜馀年见太平。圣主不忘初政美，小儒唯有涕纵横。
新安驿
作者：陆游
朝代：宋

孤驿荒山与虎邻，更堪风雪暗南津。羁游如此真无策，独立悽然默怆神。木盎汲江人起早，银钗簇髻女妆新。蛮风弊恶蛟龙横，未敢全誇见在身。
新安驿
作者：陆游
朝代：宋

孤驿荒山与虎邻，更堪风雪暗南津。
羁游如此真无策，独立悽然黙怆神。
木盎汲江人起早，银钗簇髻女粧新。
蛮风弊恶蛟龙横，未敢全夸见在身。
新安驿
作者：陆游
朝代：宋

孤驿荒山与虎邻，更堪风雪暗南津！羁游如此真无策，独立凄然默怆神。木盎汲江人起早，银钗簇髻女妆新。蛮风弊恶蛟龙横，未敢全夸见在身。
新寒
作者：陆游
朝代：宋
体裁：五言律诗

小雨戒新寒，衡茆已怯宽。甑香炊紫角，门静挂黄团。扶杖穿茶坞，移舟傍钓滩。欲知秋有信，霜鬓不胜繁。
新寒
作者：陆游
朝代：宋

病怯新寒欲不禁，南窗拥褐夜愔愔。
江湖跌宕送余日，书剑萧条孤壮心。
杜曲新愁随断雁，辽阳遗恨人疏砧。
此怀拟向何人说，赖有昏灯伴苦吟。
新寒
作者：陆游
朝代：宋

病怯新寒欲不禁，南窗拥褐夜愔愔。
江湖跌宕送余日，书剑萧条孤壮心。
杜曲新愁随断雁，辽阳遗恨入疏砧。
此怀拟向何人说，赖有昏灯伴苦吟。
新寒
作者：陆游
朝代：宋

病怯新寒欲不禁，南窗拥褐夜愔愔。江湖跌宕送馀日，书剑萧条孤壮心。杜曲新愁随断雁，辽阳遗恨入疏砧。此怀拟向何人说，赖有昏灯伴苦吟。
新寒二首
作者：陆游
朝代：宋

碧蝶飞飞过短篱，山姜石竹有残枝。谁知老子闲眠处，恰是新寒细雨时。安石榴房初小坼，南天竺子亦微丹。新寒漠漠偏欺老，睡起无风怯倚栏。
新寒二首·其一
作者：陆游
朝代：宋
体裁：七言绝句

碧蝶飞飞过短篱，山姜石竹有残枝。谁知老子闲眠处，恰是新寒细雨时。
新寒二首·其二
作者：陆游
朝代：宋
体裁：七言绝句

安石榴房初小坼，南天竺子亦微丹。新寒漠漠偏欺老，睡起无风怯倚栏。
新寒小醉睡起日已高戏作
作者：陆游
朝代：宋

倦眼矇眬睡易成，华胥税驾不多程。衾重枕稳当霜夕，毡暖屏深拥宿酲。栩栩蝶魂闲自适，绵绵龟息静无声。幽栖岂是忘微禄，正怕绦铃扰五更。
新寒小醉睡起日已高戏作
作者：陆游
朝代：宋

倦眼蒙眬睡易成，华胥税驾不多程。
衾重枕稳当霜夕，氊暖屏深拥宿酲。
栩栩蝶魂闲自适，绵绵龟息静无声。
幽栖岂是忘微禄，正怕绦铃扰五更。
新寒小醉睡起日已高戏作
作者：陆游
朝代：宋

倦眼蒙胧睡易成，华胥税驾不多程。衾重枕稳当霜夕，毡暖屏深拥宿酲。栩栩蝶魂闲自适，绵绵龟息静无声。幽楼岂是忘微禄，正怕绦铃扰五更。
新岁
作者：陆游
朝代：宋
体裁：五言律诗

改岁钟馗在，依然旧绿襦。老庖供馎饦，跣婢暖屠苏。载糗送穷鬼，扶箕迎紫姑。儿童欺老聩，明烛聚呼卢。
新岁
作者：陆游
朝代：宋

改岁锺馗在，依然旧绿襦。
老庖供餺飥，跣婢暖屠苏。
载糗送穷鬼，扶箕迎紫姑。
儿童欺老瞶，明烛聚呼卢。
新岁
作者：陆游
朝代：宋
体裁：五言律诗

风入鞭梢紧，春从草色深。山坡卧新犊，园木转幽禽。勋业少年梦，关河游子心。尔来都扫尽，浊酒带醅斟。
新岁颇健寄青城故人
作者：陆游
朝代：宋

骄气年来痛自锄，似能略契度关书。神光出眦夜穿帐，胎发满头晨映梳。吾道元知非土苴，此身那可付丘墟。岷山幸有丹炉在，青壁何时共结庐。
新岁颇健寄青城故人
作者：陆游
朝代：宋

骄气年来痛自锄，似能略契度关书。
神光出眦夜穿帐，胎髮满头晨映梳。
吾道元知非土苴，此身那可付丘墟。
岷山幸有丹炉在，青壁何时共结庐。
新年
作者：陆游
朝代：宋
体裁：七言律诗

寄迹人间梦已长，新年脱帽始微霜。坐中使气如秦侠，陌上行歌类楚狂。扫榻欲招贫与语，杜门聊以醉为乡。稽山剡曲虽堪乐，终忆祁连古战场。
新年七十有九
作者：陆游
朝代：宋

中岁抱沉绵，讵敢望七十。造物偶脱遗，俯仰耄已及。宁知辱弓旌，扶惫去乡邑。受恩不知报，怀抱空怏悒。天门邈难窥，地芥亦懒拾。随身一诗囊，副以两药笈。何当复得谢，浩荡脱维絷。擘浪画楫飞，穿云青鞋湿。馀年尚有几，登览当汲汲。狂吟题寺廊，大笔蘸墨汁。
新年七十有九
作者：陆游
朝代：宋

中岁抱沉绵，讵敢望七十。
造物偶脱遗，俯仰耄已及。
宁知辱弓旌，扶惫去乡邑。
受恩不知报，怀抱空怏悒。
天门邈难窥，地芥亦懒拾。
随身一诗囊，副以两药笈。
何当復得谢，浩荡脱维絷。
擘浪画楫飞，穿云青鞋湿。
余年尚有几，登览当汲汲。
狂吟题寺廊，大笔蘸墨汁。
新年七十有九
作者：陆游
朝代：宋

中岁抱沉绵，讵敢望七十；造物偶脱遗，俯仰耄已及。宁知辱弓旌，扶惫去乡邑。受恩不知报，怀抱空怏悒。天门邈难窥，地芥亦嬾拾。随身一诗囊，副以两药笈。何当复得谢，浩荡脱维絷。擘浪画楫飞，穿云青鞋湿。余年尚有几，登览当汲汲。狂吟题寺廊，大笔蘸墨汁。
新年书感
作者：陆游
朝代：宋

早岁西游赋子虚，暮年负耒返乡闾。残躯未死敢忘国，病眼欲盲犹爱书。朋旧何劳记车笠，子孙幸不废菑畬。新年冷落如常日，白发萧萧闷自梳。
新年书感
作者：陆游
朝代：宋

早岁西游赋子虚，暮年负耒返乡闾。
残躯未死敢忘国，病眼欲盲犹爱书。
朋旧何劳记车笠，子孙幸不废菑畬。
新年冷落如常日，白髮萧萧闷自梳。
新年书感
作者：陆游
朝代：宋

早岁西游赋子虚，暮年负耒返乡闾。残躯未死敢忘国？病眼欲盲犹爱书。朋旧何劳记车笠，子孙幸不废菑畲。新年冷落如常日，白发萧萧闷自梳。
新开小室
作者：陆游
朝代：宋

并檐开小室，仅可容一几。
东为读书窗，初日满窗纸。
衰眸顿清澈，不畏字如蚁。
琅然弦诵声，和答有稚子。
余年犹几何，此事殊可喜。
山童报炊熟，束卷可以起。
新开小室
作者：陆游
朝代：宋

并檐开小室，仅可容一几。东为读书窗，初日满窗纸。衰眸顿清澈，不畏字如蚁。琅然弦诵声，和答有稚子。馀年犹几何，此事殊可喜。山童报炊熟，束卷可以起。
新开小室
作者：陆游
朝代：宋

并檐开小室，仅可容一几。
东为读书窗，初日满窗纸。
衰眸顿清澈，不畏字如螘。
琅然弦诵声，和答有稚子。
余年犹几何，此事殊可喜。
山童报炊熟，束卷可以起。
新春
作者：陆游
朝代：宋
体裁：五言律诗

柳淡春初破，梅寒瘦不禁。羁愁醉后减，睡思雨中深。闲试新收砚，重寻久废琴。何时见朋旧，细话别来心。
新春
作者：陆游
朝代：宋

柳淡春初破，梅寒瘦不禁。
羁愁醉後减，睡思雨中深。
闲试新收砚，重寻久废琴。
何时见朋旧，细话别来心？
新春
作者：陆游
朝代：宋

濛濛烟雨暗江干，新岁还胜故岁寒。酒压浊清鸣社瓮，菜分红绿簇春盘。良辰节物元如昨，病客情怀自鲜欢。却羡村邻机上女，隔篱相唤祭蚕官。
新春
作者：陆游
朝代：宋
体裁：五言律诗

老境三年病，新元十日阴。疏篱枯蔓缀，坏壁绿苔侵。忧国孤臣泪，平胡壮士心。吾非儿女辈，肯赋白头吟。
新春
作者：陆游
朝代：宋

老境三年病，新元十日阴。
疏篱枯蔓缀，坏壁绿苔侵。
忧国孤臣泪，平胡壮士心。
吾非儿女辈，肯赋白头吟？
新春
作者：陆游
朝代：宋

蒙蒙烟雨暗江干，新岁还胜故岁寒。酒压浊清鸣社瓮，菜分红绿簇春盘。良辰节物元如昨，病客情怀自鲜欢。却羡村邻机上女，隔篱相唤祭蚕官。
新春感事八首终篇因以自解
作者：陆游
朝代：宋

九陌风和不起尘，平湖冰解欲生鳞。往来朝暮纷如蚁，得见新春有几人。兴来游衍不辞遥，吹帽风轻过画桥。猩血未看开露蕊，曲尘先已上烟条。一年最好早春天，风日初和未脱绵。坎坎圆鼙赛神社，翻翻小伞下湖船。忆到夔门正月初，竹枝歌舞拥肩舆。当时光景应如昨，绿鬓治中八十馀。锦城旧事不堪论，回首繁华欲断魂。绣毂金羁三十里，至今犹梦小东门。玻璃江上柳如丝，行乐家家要及时。只怪今朝空巷出，使君人日宴蟆颐。梁州陌上女成群，铜绿春衫罨画裙。相唤游家园里去，鞦韆高挂欲侵云。乌藤即是碧油幢，百万天魔指顾降。酣枕不知霜缟瓦，下床已见日烘窗。
新春感事八首终篇因以自解
作者：陆游
朝代：宋

九陌风和不起尘，平湖冰解欲生鳞。
往来朝暮纷如蚁，得见新春有几人？
新春感事八首终篇因以自解
作者：陆游
朝代：宋

兴来游衍不辞遥，吹帽风轻过画桥。猩血未看开露蕊，麴尘先已上烟条。
新春感事八首终篇因以自解·其一
作者：陆游
朝代：宋
体裁：七言绝句

九陌风和不起尘，平湖冰解欲生鳞。往来朝暮纷如蚁，得见新春有几人。
新春感事八首终篇因以自解·其七
作者：陆游
朝代：宋

梁州陌上女成群，铜绿春衫罨画裙。
相唤游家园裏去，秋韆高挂欲侵云。
新春感事八首终篇因以自解·其七
作者：陆游
朝代：宋

梁州陌上女成群，铜绿春衫罨画裙。相唤游家园里去，鞦韆高挂欲侵云。
新春感事八首终篇因以自解·其三
作者：陆游
朝代：宋
体裁：七言绝句

一年最好早春天，风日初和未脱绵。坎坎圆鼙赛神社，翻翻小伞下湖船。
新春感事八首终篇因以自解·其二
作者：陆游
朝代：宋
体裁：七言绝句

兴来游衍不辞遥，吹帽风轻过画桥。猩血未看开露蕊，曲尘先已上烟条。
新春感事八首终篇因以自解·其五
作者：陆游
朝代：宋
体裁：七言绝句

锦城旧事不堪论，回首繁华欲断魂。绣毂金羁三十里，至今犹梦小东门。
新春感事八首终篇因以自解·其八
作者：陆游
朝代：宋
体裁：七言绝句

乌藤即是碧油幢，百万天魔指顾降。酣枕不知霜缟瓦，下床已见日烘窗。
新春感事八首终篇因以自解·其六
作者：陆游
朝代：宋
体裁：七言绝句

玻璃江上柳如丝，行乐家家要及时。只怪今朝空巷出，使君人日宴蟆颐。
新春感事八首终篇因以自解·其四
作者：陆游
朝代：宋

忆到夔门正月初，竹枝歌舞拥肩舆。
当时光景应如昨，绿鬓治中八十余。
新春感事八首终篇因以自解·其四
作者：陆游
朝代：宋

忆到夔门正月初，竹枝歌舞拥肩舆。当时光景应如昨，绿鬓治中八十馀。
新晴
作者：陆游
朝代：宋
体裁：七言律诗

兼旬不雨亦常阴，一日新晴抵万金。浦面波纹春縠细，桥头柳色曲尘深。关山满眼愁千斛，岁月催人雪一簪。犹有强宽怀抱处，午窗睡起听鸣禽。
新晴
作者：陆游
朝代：宋

兼甸不雨亦常阴，一日新晴抵万金。浦面波纹春縠细，桥头柳色麴麈深。关山满眼愁千斛，岁月催人雪一簪。犹有强宽怀抱处，午窗睡起听鸣禽。
新晴
作者：陆游
朝代：宋

夜雨空阶滴到明，山云忽敛作新晴。门前月淡有檐影，墙外泥乾无屐声。与世日疏愁易遣，入春得暖疾差平。便当剩作沧洲趣，寄语沙鸥勿败盟。
新晴
作者：陆游
朝代：宋

夜雨空阶滴到明，山云忽敛作新晴。
门前月淡有檐影，墙外泥干无屐声。
与世日疏愁易遣，入春得暖疾差平。
便当剩作沧洲趣，寄语沙鸥勿败盟。
新晴
作者：陆游
朝代：宋

宿雨解残雪，新春侵故年。
和风拆冰罅，淡日弄窗妍。
心事绿尊裏，岁华乌帽边。
今朝我病减，随处一欣然。
新晴
作者：陆游
朝代：宋

宿雨解残雪，新春侵故年。和风拆冰罅，淡日弄窗妍。心事绿尊里，岁华乌帽边。今朝我病减，随处一欣然。
新晴
作者：陆游
朝代：宋

积雨已凄冷，新晴还少和。稼收平野阔，木落远山多。土润朝畦菜，机鸣夜掷梭。时清年岁好，吾敢叹蹉跎。
新晴
作者：陆游
朝代：宋

积雨已凄冷，新晴还少和。
稼收平野阔，木落远山多。
土润朝畦菜，机鸣夜掷梭。
时清年岁好，吾敢叹蹉跎！
新晴
作者：陆游
朝代：宋

积雨已凄冷，新晴还少和。
稼收平野阔，木落远山多。
土润朝畦菜，机鸣夜掷梭。
时清年岁好，吾敢嘆蹉跎。
新晴
作者：陆游
朝代：宋

苦雨几终月，新晴喜夕阳。扶行呼稚子，随意下茅堂。草茂知獐健，巢新觉燕忙。兴阑归亦好，袖手独焚香。
新晴
作者：陆游
朝代：宋

苦雨几终月，新晴喜夕阳。
扶行呼稚子，随意下茅堂。
草茂知麞健，巢新觉燕忙。
兴阑归亦好，袖手独焚香。
新晴
作者：陆游
朝代：宋

雨叶玲珑晓日明，经旬风雨得初晴。攲眠歇尽人间念，时听幽禽一两声。
新晴
作者：陆游
朝代：宋

雨叶玲珑晓日明，经旬风雨得初晴。
欹眠歇尽人间念，时听幽禽一两声。
新晴
作者：陆游
朝代：宋

雨断归云急，沙乾步屧轻。风花娇作态，野水细无声。社酒家家醉，春芜处处耕。今朝公事少，一笑赋新晴。
新晴
作者：陆游
朝代：宋

雨断归云急，沙干步屧轻。
风花娇作态，野水细无声。
社酒家家醉，春芜处处耕。
今朝公事少，一笑赋新晴。
新晴二首
作者：陆游
朝代：宋

寂寂房栊鸟雀声，熏笼茶灶正施行。繁花满树春才半，斜日穿云雨乍晴。引睡书横犹在架，围棋客散但空枰。病怀莫道伤幽独，小榼芳醪手自倾。挂冠湖上遂吾初，扪腹消摇适有馀。羹煮野蔬元足味，屋茨生草亦安居。市垆分熟通赊酒，邻舍情深许借驴。更喜新晴满窗日，签题重整一床书。
新晴二首·其一
作者：陆游
朝代：宋

寂寂房栊鸟雀声，熏笼茶灶正施行。繁花满树春才半，斜日穿云雨乍晴。引睡书横犹在架，围棋客散但空枰。病怀莫道伤幽独，小榼芳醪手自倾。
新晴二首·其一
作者：陆游
朝代：宋

寂寂房栊鸟雀声，熏笼茶竈正施行。
繁花满树春纔半，斜日穿云雨乍晴。
引睡书横犹在架，围棋客散但空枰。
病怀莫道伤幽独，小榼芳醪手自倾。
新晴二首·其二
作者：陆游
朝代：宋

挂冠湖上遂吾初，扪腹消摇适有余。
羹煮野蔬元足味，屋茨生草亦安居。
市垆分熟通赊酒，邻舍情深许借驴。
更喜新晴满窗日，籤题重整一床书。
新晴二首·其二
作者：陆游
朝代：宋

挂冠湖上遂吾初，扪腹消摇适有馀。羹煮野蔬元足味，屋茨生草亦安居。市垆分熟通赊酒，邻舍情深许借驴。更喜新晴满窗日，签题重整一床书。
新晴出门闲步
作者：陆游
朝代：宋

一夜风号作快晴。
披裘扶杖出门行。
青山绕舍雪封尽，丹叶满街霜染成。
废寺僧寒多晏起，近村农惰阙冬耕。
穷人旋画膨脝计，自买蹲鸱煮糁羹。
新晴出门闲步
作者：陆游
朝代：宋
体裁：七言律诗

一夜风号作快晴，披裘扶杖出门行。青山绕舍雪封尽，丹叶满街霜染成。废寺僧寒多晏起，近村农惰阙冬耕。穷人旋画膨脝计，自买蹲鸱煮糁羹。
新晴午枕初起信笔
作者：陆游
朝代：宋
体裁：五言律诗

闭户日陶然，晴窗春已妍。华胥梦中国，龙汉劫初年。浩浩尘扬海，茫茫杵倚天。何妨驾孤鹤，小憩华山前。
新晴泛舟至近村偶得双鳜而归
作者：陆游
朝代：宋

秋风一夜老汀苹，剡曲稽山发兴新。
青嶂会为身后冢，扁舟聊作画中人。
园林揺落知寒早，父老逢迎觉意真。
归舍不妨成小醉，眼明细柳贯霜鳞。
新晴泛舟至近村偶得双鳜而归
作者：陆游
朝代：宋

秋风一夜老汀苹，剡曲稽山发兴新。青嶂会为身後冢，扁舟聊作画中人。园林摇落知寒早，父老逢迎觉意真。归舍不妨成小醉，眼明细柳贯霜鳞。
新晴泛舟至近村偶得双鳜而归
作者：陆游
朝代：宋

秋风一夜老汀蘋，剡曲稽山发兴新。青嶂会为身后冢，扁舟聊作画中人。园林摇落知寒早，父老逢迎觉意真。归舍不妨成小醉，眼明细柳贯霜鳞。
新晴赏牡丹
作者：陆游
朝代：宋
体裁：七言律诗

杜门睡榻长苍苔，满眼新晴亦乐哉。小市忽逢莼菜出，曲栏初见牡丹开。不嫌雨后泥三尺，且趁春残醉几回。自揣明年犹健在，东箱更觅茜金栽。
新晴野步
作者：陆游
朝代：宋
体裁：七言律诗

吹尽浮云旋作晴，郊原高下水纵横。烟芜漫漫如添色，谷鸟关关已变声。迨酒贱时须痛饮，得人扶处尽闲行。隔湖遥指兰亭路，邻叟追随羡眼明。
新晴马上
作者：陆游
朝代：宋

一剑飘然万里身，白头也复走京尘。画楼酒旆滴残雨，绿树莺声催暮春。绝塞勒回勋业梦，流年换尽市朝人。此生安得常强健，小艇湘湖自采莼。
新晴马上
作者：陆游
朝代：宋

一剑飘然万里身，白头也复走京尘。画楼酒旆滴残雨，绿树莺声催暮春。绝塞勒回勋业梦，流年换尽市朝人。此生安得常强健，小艇湘湖自采蓴。
新晴马上
作者：陆游
朝代：宋

一剑飘然万里身，白头也復走京尘。
画楼酒斾滴残雨，緑树莺声催暮春。
绝塞勒回勲业梦，流年换尽市朝人。
此生安得常强健，小艇湘湖自采莼。
新暑书事
作者：陆游
朝代：宋

城中五月汗沾衣，吾爱吾庐喜气微。珍簟含风来远饷，轻罗叠雪出鸣机。艾人当户佳时过，筒黍堆盘旧俗非。漫欲题诗还嬾去，老来百事与心违。
新暑书事
作者：陆游
朝代：宋

城中五月汗沾衣，吾爱吾庐喜气微。珍簟含风来远饷，轻罗叠雪出鸣机。艾人当户佳时过，筒黍堆盘旧俗非。漫欲题诗还懒去，老来百事与心违。
新暑书事
作者：陆游
朝代：宋

城中五月汗霑衣，吾爱吾庐喜气微。
珍簟含风来远饷，轻罗迭雪出鸣机。
艾人当户佳时过，筒黍堆盘旧俗非。
漫欲题诗还懒去，老来百事与心违。
新治暖室
作者：陆游
朝代：宋

小堂稳暖纸窗明，低幌围炉亦已成。日阅藏经忘岁月，时临阁帖杂真行。诗才退后愁酣战，酒量衰来喜细倾。从此过冬那复事，夜深时听雪来声。
新治暖室
作者：陆游
朝代：宋

小堂稳暖纸窗明，低幌围炉亦已成。
日阅藏经忘岁月，时临阁帖杂真行。
诗才退后愁酣战，酒量衰来喜细倾。
从此过冬那復事，夜深时听雪来声。
新治暖室
作者：陆游
朝代：宋

小堂稳暖纸窗明，低幌围炉亦已成。日阅藏经忘岁月，时临阁帖杂真行。诗才退後愁酣战，酒量衰来喜细倾。从此过冬那复事，夜深时听雪来声。
新治火阁
作者：陆游
朝代：宋

老子今朝喜有余，房栊新毕得安居。
炉红毡暖不出户，木落窗明常读书。
浮蚁撇尝人散后，蹲鸱煨熟雪飞初。
颓然自适还终日，殊胜隆中卧草庐。
新治火阁
作者：陆游
朝代：宋

老子今朝喜有馀，房栊新毕得安居。炉红毡暖不出户，木落窗明常读书。浮蚁撇尝人散后，蹲鸱煨熟雪飞初。颓然自适还终日，殊胜隆中卧草庐。
新泉绝句二首
作者：陆游
朝代：宋

斟泉可瀹茗，就泉可洗药。
楚人曾未知，但谓缨可濯。
新泉绝句二首·其一
作者：陆游
朝代：宋

扫石荫双松，岸巾穿万竹。尔来又一奇，岩泉寒可掬。
新泉绝句二首·其一
作者：陆游
朝代：宋

扫石荫双松，岸巾穿万竹。尔来又一奇，岩泉寒可掬。？泉可瀹茗，就泉可洗药。楚人曾未知，但谓缨可濯。
新泉绝句二首·其一
作者：陆游
朝代：宋
体裁：古风

扫石荫双松，岸巾穿万竹。尔来又一奇，岩泉寒可掬。�泉可瀹茗，就泉可洗药。楚人曾未知，但谓缨可濯。
新泉绝句二首·其二
作者：陆游
朝代：宋

𣂏泉可瀹茗，就泉可洗药。
楚人曾未知，但谓缨可濯。
新津小宴之明日欲游修觉寺以雨不果呈范舍人二首
作者：陆游
朝代：宋

风雨长亭话别离，忍看清泪湿燕脂。酒光摇荡歌云暖，不似西楼夜宴时。新津渡头船欲开，山亭准拟把离杯。不如意事十八九，正用此时风雨来。
新津小宴之明日欲游修觉寺以雨不果呈范舍人二首·其一
作者：陆游
朝代：宋

风雨长亭话别离，忍看清泪湿燕脂。酒光摇荡歌云暖，不似西楼夜宴时。
新津小宴之明日欲游修觉寺以雨不果呈范舍人二首·其二
作者：陆游
朝代：宋

新津渡头船欲开，山亭准拟把离杯。不如意事十八九，正用此时风雨来。
新津小宴之明日欲逰修觉寺以雨不果呈范舍人二首·其一
作者：陆游
朝代：宋

风雨长亭话别离，忍看清涙湿燕脂。
酒光摇荡歌云暖，不似西楼夜宴时。
新津小宴之明日欲逰修觉寺以雨不果呈范舍人二首·其二
作者：陆游
朝代：宋

新津渡头舩欲开，山亭凖拟把离杯。
不如意事十八九，正用此时风雨来。
新滩舟中作
作者：陆游
朝代：宋

江路桃花浪已生，新滩稳过失峥嵘。九年行半九州地，三峡归无三日程。系缆便增筇杖兴，倚窗时听棹歌声。衰迟未觉诗情减，又擘吴笺赋楚城。
新滩舟中作
作者：陆游
朝代：宋

江路桃花浪已生，新滩稳过失峥嵘。
九年行半九州地，三峡归无三日程。
系缆便增筇杖兴，倚窗时听棹歌声。
衰迟未觉诗情减，又襞吴牋赋楚城。
新滩舟中作
作者：陆游
朝代：宋

江路桃花浪已生，新滩稳过失峥嵘。
九年行半九州地，三峡归无三日程。
繫缆便增笻杖兴，倚窗时听棹歌声。
衰迟未觉诗情减，又擘吴笺赋楚城。
新燕
作者：陆游
朝代：宋

天工不用剪刀催，山杏溪桃次第开。要信今年春事早，社前十日燕新来。
新燕
作者：陆游
朝代：宋

天工不用翦刀催，山杏溪桃次第开。要信今年春事早，社前十日燕新来。
新秋
作者：陆游
朝代：宋

天河渐近鹊桥时，一夜风吹斗柄移。金井梧桐元未觉，画廊蟋蟀已先知。青灯耿耿还相伴，白发萧萧只自悲。犹胜玉门关外客，卧听沙雁数归期。
新秋
作者：陆游
朝代：宋

天河渐近鹊桥时，一夜风吹斗柄移。
金井梧桐元未觉，画廊蟋蟀已先知。
青灯耿耿还相伴，白髮萧萧只自悲。
犹胜玉门关外客，卧听沙雁数归期。
新秋
作者：陆游
朝代：宋

打窗落叶报秋期，病叟頽然两鬓丝。
纵酒已无年少梦，读书仍负夜凉时。
问囚损气嗟谁念，学道刳心恐已迟。
买鹤清溪归计足，寄声先遣故人知。
新秋
作者：陆游
朝代：宋

打窗落叶报秋期，病叟颓然两鬓丝。纵酒已无年少梦，读书仍负夜凉时。问囚损气嗟谁念，学道刳心恐已迟。买鹤清溪归计足，寄声先遣故人知。
新秋
作者：陆游
朝代：宋
体裁：七言绝句

短鬓萧萧失旧青，此身已看作邮亭。新秋无限凄凉意，尽付风蝉与露萤。
新秋
作者：陆游
朝代：宋
体裁：五言律诗

秋气入清笳，旗亭酒可赊。长歌穿小市，短帽插幽花。溪女留新蟹，园公饷晚瓜。谁知闲老子，解作醉生涯。
新秋
作者：陆游
朝代：宋

秋气入清笳，旗亭酒可赊。长歌穿小市，短帽插幽花。溪女留新蟹，园公饷晚瓜。谁知闲老子，解作醉生涯？
新秋
作者：陆游
朝代：宋

衰发成丝奈若何，更堪日月疾飞梭。梧桐败叶飘犹少，蟋蟀雕笼卖已多。岁乐喧呼沽酒市，夜凉凄断采菱歌。老夫亦动秋风兴，欲倩邻翁买钓蓑。
新秋
作者：陆游
朝代：宋

衰髮成丝奈若何，更堪日月疾飞梭。
梧桐败叶飘犹少，蟋蟀雕笼卖已多。
岁乐喧呼沽酒市，夜凉凄断采菱歌。
老夫亦动秋风兴，欲倩邻翁买钓蓑。
新秋二首
作者：陆游
朝代：宋

远浦平郊弄夕霏，曲篱幽径锁秋晖。驯獐巧占苍苔卧，惊鹊斜穿密筱飞。浴罢小轩成美睡，雨馀老火敛馀威。未言风月供诗思，汗帻尘衣且解围。蝉声满院送流年，又见秋风到海边。旧友死来频入梦，新诗愁绝少成篇。步头野水双飞鹭，林外人家一点烟。顾影自惊如许瘦，囊空无药起沉绵。
新秋二首·其一
作者：陆游
朝代：宋

远浦平郊弄夕霏，曲篱幽径锁秋晖。驯獐巧占苍苔卧，惊鹊斜穿密筱飞。浴罢小轩成美睡，雨馀老火敛馀威。未言风月供诗思，汗帻尘衣且解围。
新秋二首·其一
作者：陆游
朝代：宋

远浦平郊弄夕霏，曲篱幽径锁秋晖。
驯麞巧占苍苔卧，惊鹊斜穿密篠飞。
浴罢小轩成美睡，雨余老火敛余威。
未言风月供诗思，汗帻尘衣且解围。
新秋二首·其二
作者：陆游
朝代：宋
体裁：七言律诗

蝉声满院送流年，又见秋风到海边。旧友死来频入梦，新诗愁绝少成篇。步头野水双飞鹭，林外人家一点烟。顾影自惊如许瘦，囊空无药起沉绵。
新秋以窗裏人将老门前树欲秋为韵作小诗十首·其七
作者：陆游
朝代：宋

唐虞虽已远，至道岂无传。
度日一编裏，怀人千载前。
新秋以窗裏人将老门前树欲秋为韵作小诗十首·其九
作者：陆游
朝代：宋

少年虽婚宦，淡然本无欲。
婆娑三亩园，自嘆不啻足。
新秋以窗裏人将老门前树欲秋为韵作小诗十首·其二
作者：陆游
朝代：宋

陆子江海人，所愿守节死。
潮生钓濑边，月落菱歌裏。
新秋以窗里人将老门前树欲秋为韵作小诗
作者：陆游
朝代：宋

唐虞虽已远，至道岂无传？度日一编里，怀人千载前。
新秋以窗里人将老门前树欲秋为韵作小诗
作者：陆游
朝代：宋

小智每自私，大患缘有身。
孰能忘彼己？吾将友斯人。
新秋以窗里人将老门前树欲秋为韵作小诗
作者：陆游
朝代：宋

朝真方舍杖，步月始闭门。零落山花後，经旬掩绿樽。
新秋以窗里人将老门前树欲秋为韵作小诗
作者：陆游
朝代：宋

秋风昨夜来，声满梧桐树。
故人渺天末，此夕谁与度？
新秋以窗里人将老门前树欲秋为韵作小诗十首
作者：陆游
朝代：宋

残暑无多日，幽居近小江。酒醒中夜起，松月入山窗。陆子江海人，所愿守节死。潮生钓濑边，月落菱歌里。小智每自私，大患缘有身。孰能忘彼己，吾将友斯人。野艇千钱买，明当泛渺茫。但能容一榼，家具不须将。立朝绍兴间，犹及见诸老。魂梦不可逢，丘坟闭秋草。朝真方舍杖，步月始开门。零落山花后，经旬掩绿樽。唐虞虽已远，至道岂无传。度日一编里，怀人千载前。秋风昨夜来，声满梧桐树。故人渺天末，此夕谁与度。少年虽婚宦，淡然本无欲。婆娑三亩园，自叹不啻足。无食妨何事，吾儿可散愁。焚香正巾褐，听汝读春秋。
新秋以窗里人将老门前树欲秋为韵作小诗十首·其一
作者：陆游
朝代：宋
体裁：五言绝句

残暑无多日，幽居近小江。酒醒中夜起，松月入山窗。
新秋以窗里人将老门前树欲秋为韵作小诗十首·其七
作者：陆游
朝代：宋

唐虞虽已远，至道岂无传。度日一编里，怀人千载前。
新秋以窗里人将老门前树欲秋为韵作小诗十首·其三
作者：陆游
朝代：宋
体裁：五言绝句

小智每自私，大患缘有身。孰能忘彼己，吾将友斯人。
新秋以窗里人将老门前树欲秋为韵作小诗十首·其九
作者：陆游
朝代：宋

少年虽婚宦，淡然本无欲。婆娑三亩园，自叹不啻足。
新秋以窗里人将老门前树欲秋为韵作小诗十首·其二
作者：陆游
朝代：宋

陆子江海人，所愿守节死。潮生钓濑边，月落菱歌里。
新秋以窗里人将老门前树欲秋为韵作小诗十首·其五
作者：陆游
朝代：宋
体裁：五言绝句

立朝绍兴间，犹及见诸老。魂梦不可逢，丘坟闭秋草。
新秋以窗里人将老门前树欲秋为韵作小诗十首·其八
作者：陆游
朝代：宋
体裁：五言绝句

秋风昨夜来，声满梧桐树。故人渺天末，此夕谁与度。
新秋以窗里人将老门前树欲秋为韵作小诗十首·其六
作者：陆游
朝代：宋
体裁：五言绝句

朝真方舍杖，步月始开门。零落山花后，经旬掩绿樽。
新秋以窗里人将老门前树欲秋为韵作小诗十首·其十
作者：陆游
朝代：宋
体裁：五言绝句

无食妨何事，吾儿可散愁。焚香正巾褐，听汝读春秋。
新秋以窗里人将老门前树欲秋为韵作小诗十首·其四
作者：陆游
朝代：宋
体裁：五言绝句

野艇千钱买，明当泛渺茫。但能容一榼，家具不须将。
新秋往来湖山间
作者：陆游
朝代：宋

健席高樯梅市路，朱桥绿树兰亭步。
儿时钓游略可记，不料耄年犹此处。
渔歌相和苇间起，菱船远入烟中去。
世间万事等浮云，耐久谁如两芒屦？
新秋往来湖山间四首
作者：陆游
朝代：宋

车似鸡栖舟似叶，百里何曾劳步屧。朝游樵风弄清泚，暮泊石帆登岌嶪。旅饭虽舂才脱粟，僧羹无菜宁用挟。归来村落未上灯，除却御风无此捷。会稽山下樵风溪，翠屏倒影青玻璃。尤奇峭壁立千仞，行子欲上无阶梯。商山坐看紫芝老，武陵无奈桃花迷。人间得意妄自喜，一鬨怜汝真醯鸡。禹祠巍巍阅千代，广殿修廊半倾坏。屹然遗窆每摩挲，石长苔侵字犹在。去年已愧曳杖来，今者更用儿扶拜。聊持一酌荐丹衷，衰疾龙钟神所贷。健席高樯梅市路，朱桥绿树兰亭步。儿时钓游略可记，不料耄年犹此处。渔歌相和苇间起，菱船远入烟中去。世间万事等浮云，耐久谁如两芒屦。
新秋往来湖山间四首·其一
作者：陆游
朝代：宋

车似鷄栖舟似叶，百里何曾劳步屧。
朝游樵风弄清泚，暮泊石帆登岌嶪。
旅饭虽舂纔脱粟，僧羹无菜宁用挟。
归来村落未上灯，除却御风无此捷。
新秋往来湖山间四首·其一
作者：陆游
朝代：宋
体裁：古风

车似鸡栖舟似叶，百里何曾劳步屧。朝游樵风弄清泚，暮泊石帆登岌嶪。旅饭虽舂才脱粟，僧羹无菜宁用挟。归来村落未上灯，除却御风无此捷。
新秋往来湖山间四首·其三
作者：陆游
朝代：宋
体裁：古风

禹祠巍巍阅千代，广殿修廊半倾坏。屹然遗窆每摩挲，石长苔侵字犹在。去年已愧曳杖来，今者更用儿扶拜。聊持一酌荐丹衷，衰疾龙钟神所贷。
新秋往来湖山间四首·其二
作者：陆游
朝代：宋

会稽山下樵风溪，翠屏倒影青玻璃。
尤奇峭壁立千仞，行子欲上无阶梯。
商山坐看紫芝老，武陵无奈桃花迷。
人间得意妄自喜，一鬨怜汝真酰鷄。
新秋往来湖山间四首·其二
作者：陆游
朝代：宋

会稽山下樵风溪，翠屏倒影青玻璃。尤奇峭壁立千仞，行子欲上无阶梯。商山坐看紫芝老，武陵无奈桃花迷。人间得意妄自喜，一鬨怜汝真醯鸡。
新秋往来湖山间四首·其四
作者：陆游
朝代：宋
体裁：古风

健席高樯梅市路，朱桥绿树兰亭步。儿时钓游略可记，不料耄年犹此处。渔歌相和苇间起，菱船远入烟中去。世间万事等浮云，耐久谁如两芒屦。
新秋感事
作者：陆游
朝代：宋

江上清秋昨夜回，渔扉正对荻洲开。志存天下食不足，节慕古人谗愈来。风际纸鸢那解久，祭余刍狗会堪哀。萧然散发听秋雨，剩领新凉入酒杯。
新秋感事二首
作者：陆游
朝代：宋

江上清秋昨夜回，渔扉正对荻洲开。志存天下食不足，节慕古人谗愈来。风际纸鸢那解久，祭馀刍狗会堪哀。萧然散发听秋雨，剩领新凉入酒杯。北渚秋风凋白蘋，流年冉冉默伤神。强颜未忍乞墦祭，积毁仅逃输鬼薪。半榼浮蛆初试酿，两螯斫雪又尝新。受恩自度终无报，聊为清时备隐沦。
新秋感事二首·其一
作者：陆游
朝代：宋

江上清秋昨夜回，渔扉正对荻洲开。志存天下食不足，节慕古人谗愈来。风际纸鸢那解久，祭馀刍狗会堪哀。萧然散发听秋雨，剩领新凉入酒杯。
新秋感事二首·其一
作者：陆游
朝代：宋

江上清秋昨夜回，渔扉正对荻洲开。
志存天下食不足，节慕古人谗愈来。
风际纸鸢那觧久，祭余刍狗会堪哀。
萧然散髮聴秋雨，剩领新凉入酒杯。
新秋感事二首·其二
作者：陆游
朝代：宋

北渚秋风凋白苹，流年冉冉默伤神。
强颜未忍乞墦祭，积毁仅逃输鬼薪。
半榼浮蛆初试醸，两螯斫雪又尝新。
受恩自度终无报，聊为清时备隐沦。
新秋感事二首·其二
作者：陆游
朝代：宋

北渚秋风凋白蘋，流年冉冉默伤神。强颜未忍乞墦祭，积毁仅逃输鬼薪。半榼浮蛆初试酿，两螯斫雪又尝新。受恩自度终无报，聊为清时备隐沦。
新秋晚归
作者：陆游
朝代：宋

玉粒尝新稻，金风作好秋。
雁回沙漠信，蝉噪夕阳愁。
立久云生岫，归迟月满楼。
吟余露华冷，砧杵起江头。
新秋晚归
作者：陆游
朝代：宋

玉粒尝新稻，金风作好秋。雁回沙漠信，蝉噪夕阳愁。立久云生岫，归迟月满楼。吟馀露华冷，砧杵起江头。
新秋晚归
作者：陆游
朝代：宋

玉粒尝新稻，金风作好秋。鴈回沙漠信，蝉噪夕阳愁。立久云生岫，归迟月满楼。吟余露华冷，砧杵起江头。
新移竹栽喜於得雨而池中鸂鶒乃以水溢而去戏
作者：陆游
朝代：宋
体裁：古风

雾雨三日天沉阴，西溪水长二尺深。土濡新竹有生意，池满文禽无住心。竹根苏活赖此雨，禽亦归飞戏烟浦。去留虽异各欣然，抽萌哺子全其天。
新筑山亭戏作
作者：陆游
朝代：宋
体裁：七言律诗

危槛凌风出半空，怪奇造化欲无功。天垂缭白萦青外，人在纷红骇绿中。日月匆匆双转毂，古今杳杳一飞鸿。酒酣独卧林间石，未许尘寰识此翁。
新篱
作者：陆游
朝代：宋
体裁：七言律诗

新篱三面北通门，藤架阴中细路分。天宇淡青成卵色，水波微皱作靴纹。参差村舍穿林出，缥缈渔歌隔浦闻。忽觉楚乡来眼底，欲题幽句吊湘君。
新菊二首
作者：陆游
朝代：宋

已过重阳十日期，菊丛初破两三枝。自怜短鬓萧萧白，不似黄花驿里时。老去流年不耐催，微霜又见菊花开。莫言冷落西风晚，也有飞飞小蝶来。
新菊二首·其一
作者：陆游
朝代：宋

已过重阳十日期，菊丛初破两三枝。
自怜短鬓萧萧白，不似黄花驿裏时。
新菊二首·其一
作者：陆游
朝代：宋

已过重阳十日期，菊丛初破两三枝。自怜短鬓萧萧白，不似黄花驿里时。
新菊二首·其二
作者：陆游
朝代：宋
体裁：七言绝句

老去流年不耐催，微霜又见菊花开。莫言冷落西风晚，也有飞飞小蝶来。
新葺门屋
作者：陆游
朝代：宋
体裁：古风

林栖四壁空，百事从简易。缺篱寒未补，幽户夜不闭。东偏欲广屋，厚费敢轻议。设关力可具，稚子请遂事。呀然两竹扉，宁复志容驷。西山正当前，浩荡纳空翠。下临渔樵路，横锁风月地。惟愁俗客来，剥啄惊午睡。
新葺门屋
作者：陆游
朝代：宋

林栖四壁空，百事从简易。
缺篱寒未补，幽戸夜不闭。
东偏欲广屋，厚费敢轻议。
设关力可具，稚子请遂事。
呀然两竹扉，寜復志容驷。
西山正当前，浩荡纳空翠。
下临渔樵路，横锁风月地。
惟愁俗客来，剥啄惊午睡。
新蔬
作者：陆游
朝代：宋
体裁：七言绝句

黄瓜翠苣最相宜，上市登盘四月时。莫拟将军春荠句，两京名价有谁知。
新蔬
作者：陆游
朝代：宋

黄瓜翠苣最相宜，上市登盘四月时。莫拟将军春荠句，两京名价有谁知？
新裁短褐接客以代戎服或以为慢戏作
作者：陆游
朝代：宋

世事巧相违，残年幸许归。
虽云裁兔褐，不拟出渔扉。
拂石襟灵爽，搘筇气力微。
朝衣犹挂却，况遣着戎衣。
新裁短褐接客以代戎服或以为慢戏作
作者：陆游
朝代：宋

世事巧相违，残年幸许归。虽云裁兔褐，不拟出渔扉。拂石襟灵爽，支筇气力微。朝衣犹挂却，况遣著戎衣。
新裁短褐接客以代戎服或以为慢戏作
作者：陆游
朝代：宋

此事巧相违，残年幸许归。虽云裁兔褐，不拟出渔扉。拂石襟灵爽，榰筇气力微。朝衣犹挂却，况遣著戎衣！
新裁道帽示帽工
作者：陆游
朝代：宋

故帽提携二十霜，别裁要作退居装。山人手段虽难及，老子头围未易量。花插露沾那暇惜，尘侵鼠啮却须防。裹时嬾复呼儿问，一匣菱花每在傍。
新裁道帽示帽工
作者：陆游
朝代：宋

故帽提携二十霜，别裁要作退居装。山人手段虽难及，老子头围未易量。花插露沾那暇惜，尘侵鼠啮却须防。裹时懒复呼儿问，一匣菱花每在傍。
新裁道帽示帽工
作者：陆游
朝代：宋

故帽提携二十霜，别裁要作退居装。
山人手段虽难及，老子头围未易量。
花插露霑那暇惜，尘侵鼠嚙却须防。
裹时懒復呼儿问，一匣菱花每在傍。
新辟小园
作者：陆游
朝代：宋

席地幕天君勿嘲，随宜野蔌与山殽。
幽花避日藏深叶，归燕寻人理旧巢。
曲水咏觞空念昔，斜川邻曲自论交。
清贫尚媿茶山在，送老湖边有把茆。
新辟小园
作者：陆游
朝代：宋

祠禄縻人未弃官，春深幽国有余欢。笋生遮道妨行药，果熟团枝碍整冠。煮酒拆泥初灩灩，生绡裁扇又团团。退飞风际由来事，莫羡青霄刷羽翰。
新辟小园六首
作者：陆游
朝代：宋

人生如意每难全，草草园池却自然。世事已抛高枕外，春风常在短筇前。堕空花片纷红雨，遍地苔痕长绿钱。酒户渐增诗兴在，天容此老剩狂颠。西戍归来鬓已霜，生儿又过乃翁长。眼明身健残年足，饭软茶甘万事忘。学废仅能书姓字，客来懒复倒衣裳。山园寂寂春将晚，酷爱幽花似蜜香。席地幕天君勿嘲，随宜野蓛与山殽。幽花避日藏深叶，归燕寻人理旧巢。曲水咏觞空念昔，斜川邻曲自论交。清贫尚愧茶山在，送老湖边有把茆。新展山园半亩强，笑人车马出笼坊。山禽乍暖慇勤语，野蘤无风自在香。点点水纹迎细雨，疏疏篱影界斜阳。出门遥向邻翁说，释耒相从共一觞。东轩嫩日上疏棂，吹尽浮云作意晴。林暖墙头双鹊语，水清池面小鱼行。畦添药品谁能别，架引藤阴忽已成。倚杖怡然便终日，老夫那复不平鸣。祠禄縻人未弃官，春深幽谷有馀欢。笋生遮道妨行药，果熟团枝碍整冠。煮酒拆泥初滟滟，生绡裁扇又团团。退飞风际由来事，莫羡青霄刷羽翰。
新辟小园六首·其一
作者：陆游
朝代：宋

人生如意每难全，草草园池却自然。世事已抛高枕外，春风常在短筇前。堕空花片纷红雨，遍地苔痕长绿钱。酒户渐增诗兴在，天容此老剩狂颠。
新辟小园六首·其二
作者：陆游
朝代：宋

西戍归来鬓已霜，生儿又过乃翁长。眼明身健残年足，饭软茶甘万事忘。学废仅能书姓字，客来懒复倒衣裳。山园寂寂春将晚，酷爱幽花似蜜香。
新辟小园六首·其五
作者：陆游
朝代：宋

东轩嫩日上疏棂，吹尽浮云作意晴。林暖墙头双鹊语，水清池面小鱼行。畦添药品谁能别，架引藤阴忽已成。倚杖怡然便终日，老夫那复不平鸣。
新辟小园六首·其六
作者：陆游
朝代：宋

祠禄縻人未弃官，春深幽谷有馀欢。笋生遮道妨行药，果熟团枝碍整冠。煮酒拆泥初滟滟，生绡裁扇又团团。退飞风际由来事，莫羡青霄刷羽翰。
新辟小园六首·其四
作者：陆游
朝代：宋

新展山园半亩强，笑人车马出笼坊。山禽乍暖慇勤语，野蘤无风自在香。点点水纹迎细雨，疏疏篱影界斜阳。出门遥向邻翁说，释耒相从共一觞。
新酿熟小酌索笑亭
作者：陆游
朝代：宋

新酒黄如脱壳鹅，小园持盏暂婆娑。文章不进技止此，仕宦忘归人谓何。宿业簿书昏病眼，梦游烟雨湿渔蓑。醉中笑向儿童说，白发今年添几多。
新酿熟小酌索笑亭
作者：陆游
朝代：宋

新酒黄如脱壳鹅，小园持盏暂婆娑。文章不进技止此，仕宦忘归人谓何。宿业簿书昏病眼，梦游烟雨湿渔蓑。醉中笑向儿童说，白发今年添几多？
新酿熟小酌索笑亭
作者：陆游
朝代：宋

新酒黄如脱殻鹅，小园持盏暂婆娑。
文章不进技止此，仕宦忘归人谓何。
宿业簿书昏病眼，梦游烟雨湿渔蓑。
醉中笑向儿童说，白髮今年添几多。
新酿熟小饮
作者：陆游
朝代：宋

玉船潋灩酌鹅黄，菊欲残时抵死香。似与幽人为醉地，清笳声里一天霜。
新酿熟小饮二首
作者：陆游
朝代：宋

玉船潋潋酌鹅黄，菊欲残时抵死香。似与幽人为醉地，清笳声里一天霜。篱菊犹堪采落英，一尊玉瀣酿初成。今宵要向中庭饮，不展华茵展月明。
新酿熟小饮二首·其一
作者：陆游
朝代：宋

玉船潋潋酌鹅黄，菊欲残时抵死香。
似与幽人为醉地，清笳声裏一天霜。
新酿熟小饮二首·其一
作者：陆游
朝代：宋

玉船潋潋酌鹅黄，菊欲残时抵死香。似与幽人为醉地，清笳声里一天霜。
新酿熟小饮二首·其二
作者：陆游
朝代：宋
体裁：七言绝句

篱菊犹堪采落英，一尊玉瀣酿初成。今宵要向中庭饮，不展华茵展月明。
新闢小园六首·其一
作者：陆游
朝代：宋

人生如意毎难全，草草园池却自然。
世事已抛高枕外，春风常在短笻前。
堕空花片纷红雨，徧地苔痕长緑钱。
酒户渐增诗兴在，天容此老剩狂颠。
新闢小园六首·其三
作者：陆游
朝代：宋
体裁：七言律诗

席地幕天君勿嘲，随宜野蓛与山殽。幽花避日藏深叶，归燕寻人理旧巢。曲水咏觞空念昔，斜川邻曲自论交。清贫尚愧茶山在，送老湖边有把茆。
新闢小园六首·其二
作者：陆游
朝代：宋

西戍归来鬓已霜，生儿又过乃翁长。
眼明身健残年足，饭软茶甘万事忘。
学废仅能书妵字，客来懒復倒衣裳。
山园寂寂春将晚，酷爱幽花似蜜香。
新闢小园六首·其五
作者：陆游
朝代：宋

东轩嫩日上疏櫺，吹尽浮云作意晴。
林暖墙头双鹊语，水清池面小鱼行。
畦添药品谁能别，架引藤阴忽已成。
倚杖怡然便终日，老夫那復不平鸣。
新闢小园六首·其六
作者：陆游
朝代：宋

祠禄縻人未弃官，春深幽谷有余欢。
笋生遮道妨行药，果熟团枝碍整冠。
煮酒拆泥初滟滟，生绡裁扇又团团。
退飞风际由来事，莫羡青霄刷羽翰。
新闢小园六首·其四
作者：陆游
朝代：宋

新展山园半畆强，笑人车马出笼坊。
山禽乍暖慇懃语，野蘤无风自在香。
点点水纹迎细雨，疏疏篱影界斜阳。
出门遥向邻翁说，释耒相从共一觞。
新霁城南舟中夜兴
作者：陆游
朝代：宋

身是江湖不系船，雨余随处一翛然。
浮云尽敛出青嶂，孤月徐升行碧天。
收网渔歌移别浦，隔城塔影落前川。
明朝闲就平洲饮，巾履追凉又一年。
新霁城南舟中夜兴
作者：陆游
朝代：宋

身是江湖不系船，雨馀随处一翛然。浮云尽敛出青嶂，孤月徐升行碧天。收网渔歌移别浦，隔城塔影落前川。明朝闲就平洲饮，巾履追凉又一年。
新霁城南舟中夜兴
作者：陆游
朝代：宋

身是江湖不繫船，雨余随处一翛然。
浮云尽敛出青嶂，孤月徐升行碧天。
收网渔歌移别浦，隔城塔影落前川。
明朝闲就平洲饮，巾履追凉又一年。
新黏竹隔作暖阁
作者：陆游
朝代：宋

骨相元作臞儒酸，况复疾竖乘衰残。鹁姑声急雨方作，乌桕叶丹天已寒。封姨青女交作厄，竹君褚生却怜客。小儿但喜夜炉红，老夫更爱晨窗白。蜗牛负庐亦自容，是岂不足支穷冬。已胜展钵三椽下，莫羡苴茆万户封。
新黏竹隔作暖阁
作者：陆游
朝代：宋

骨相元作臞儒酸，况復疾竖乘衰残。
鹁姑声急雨方作，乌桕叶丹天已寒。
封姨青女交作戹，竹君禇生却怜客。
小儿但喜夜炉红，老夫更爱晨窗白。
蜗牛负庐亦自容，是岂不足支穷冬。
已胜展钵三椽下，莫羡苴茆万户封。
方池
作者：陆游
朝代：宋

莫笑方池小，清泉数斛宽。
照花红锦烂，洗研黑蛟蟠。
日取供茶鼎，时来掷钓竿。
秋风过栏角，也解作微澜。
方池
作者：陆游
朝代：宋

莫笑方池小，清泉数斛宽。照花红锦烂，洗砚黑蛟蟠。日取供茶鼎，时来掷钓竿。秋风过栏角，也解作微澜。
方池
作者：陆游
朝代：宋

莫笑方池小，清泉数斛寛。
照花红锦烂，洗砚黑蛟蟠。
日取供茶鼎，时来掷钓竿。
秋风过栏角，也解作微澜。
旅思
作者：陆游
朝代：宋
体裁：七言律诗

支遁山前看月明，葛洪井上听松声。废亭草满青骡健，野店灯残宝剑鸣。万事竟当归定论，寸心那得愧平生。悠然酌罢无人语，寄意孤桐一再行。
旅思
作者：陆游
朝代：宋
体裁：五言律诗

百病集残骸，闲游且散怀。旅装如远役，蔬食似长斋。买药停山步，求医过县街。春寒殊未已，闭户夜燃䕸。
旅思
作者：陆游
朝代：宋

百病集残骸，闲游且散懹。
旅装如远役，蔬食似长斋。
买药停山步，求医过县街。
春寒殊未已，闭户夜燃秸。
旅次有赠
作者：陆游
朝代：宋
体裁：七言律诗

黄鹤楼前逢剑客，青衣江口见诗人。天涯莫起漂零感，物外终为自在身。卖马求船虽少日，阻风中酒动兼旬。中原早晚胡尘静，缑月嵩云要卜邻。
旅游
作者：陆游
朝代：宋

本自无心落市朝，不妨随处狎渔樵。螺青点出暮山色，石绿染成春浦潮。县驿下时人语闹，寺楼倚处客魂消。流年不贷君知否？素扇圃圃又可摇。
旅游二首
作者：陆游
朝代：宋

壮志蹉跎雪满头，久将馀日付沧洲。闲云不入老人梦，邻笛似知孤客愁。小筑聊须傍兰渚，片帆那复到樟楼。生涯草草真堪笑，三十年来一破裘。本自无心落市朝，不妨随处狎渔樵。螺青点出暮山色，石绿染成春浦潮。县驿下时人语闹，寺楼倚处客魂消。流年不贷君知否，素扇团团又可摇。
旅游二首·其一
作者：陆游
朝代：宋

壮志蹉跎雪满头，久将余日付沧洲。
闲云不入老人梦，邻笛似知孤客愁。
小筑聊须傍兰渚，片帆那復到樟楼。
生涯草草真堪笑，三十年来一破裘。
旅游二首·其一
作者：陆游
朝代：宋

壮志蹉跎雪满头，久将馀日付沧洲。闲云不入老人梦，邻笛似知孤客愁。小筑聊须傍兰渚，片帆那复到樟楼。生涯草草真堪笑，三十年来一破裘。
旅游二首·其二
作者：陆游
朝代：宋
体裁：七言律诗

本自无心落市朝，不妨随处狎渔樵。螺青点出暮山色，石绿染成春浦潮。县驿下时人语闹，寺楼倚处客魂消。流年不贷君知否，素扇团团又可摇。
旅舍
作者：陆游
朝代：宋
体裁：七言律诗

寺钟吹动四山昏，系缆来投江上村。木落不妨生意足，水归犹有涨痕存。炉红手暖书差健，鼎沸汤深酒易温。勿为无年忧寇窃，狺狺小犬护篱门。
旅舍
作者：陆游
朝代：宋

寺钟吹动四山昏，繫缆来投江上村。
木落不妨生意足，水归犹有涨痕存。
炉红手暖书差健，鼎沸汤深酒易温。
勿为无年忧寇窃，狺狺小犬护篱门。
旅舍偶题
作者：陆游
朝代：宋
体裁：七言律诗

野店山桥策蹇驴，浩然聊喜遂吾初。童颜几岁已辞镜，胎发今朝还入梳。小瓮漫营秋社酒，断编闲理小年书。白云可笑犹多事，常向人间耐卷舒。
旅舍偶题
作者：陆游
朝代：宋

野店山桥策蹇驴，浩然聊喜遂吾初。
童颜几岁已辞镜，胎髮今朝还入梳。
小瓮谩营秋社酒，断编闲理小年书。
白云可笑犹多事，常向人间耐卷舒。
旅食
作者：陆游
朝代：宋

霜余汉水浅，野迥朔风寒。炊黍香浮甑，烹蔬绿映盘。心安失粗粝，味美出艰难。惟恨虚捐日，无书得纵观。
旅食
作者：陆游
朝代：宋

霜余汉水浅，野逈朔风寒。
炊黍香浮甑，烹蔬緑映盘。
心安失粗粝，味美出艰难。
惟恨虚捐日，无书得纵观。
旅食
作者：陆游
朝代：宋

霜馀汉水浅，野迥朔风寒。炊黍香浮甑，烹蔬绿映盘。心安失粗粝，味美出艰难。惟恨虚捐日，无书得纵观。
无咎兄郡斋燕集有诗末章见及敬次元韵
作者：陆游
朝代：宋

城楼画角吹晚晴，梅花堕地草欲生。绮盘翠杓春满眼，我胡不乐君将行。君归吾党共增气，往往怪我衰涕横。我来江干交旧少，见君不啻河之清。北风共爱地炉暖，西日同赏油窗明。微吟剧醉不知倦，坐阅汉腊逾周正。君文雄丽擅一世，凛凛武库藏五兵。酸寒如我每自笑，顾辱刻画为虚声。乃知好士如好色，遇合不必皆倾城。君方与世作水镜，如此过许人将惊。千金敝帚有定价，周玉郑鼠难强名。失言议罚不可缓，敬白府主浮金觥。君看失脚落尘土，岂复毫发余诗情。自伤但似路旁堠，雨剥风摧供送迎。
无咎兄郡斋燕集有诗末章见及敬次元韵
作者：陆游
朝代：宋

城楼画角吹晚晴，梅花堕地草欲生。绮盘翠杓春满眼，我胡不乐君将行。君归吾党共增气，往往怪我衰涕横。我来江干旧交少，见君不啻河之清。北风共爱地炉暖，西日同赏油窗明。微吟剧醉不知倦，坐阅汉腊逾周正。君文雄丽擅一世，凛凛武库藏五兵。酸寒如我每自笑，顾辱刻画为虚声。乃知好士如好色，遇合不必皆倾城。君方与世作水镜，如此过许人将惊。千金敝帚有定价，周玉郑鼠难强名。失言议罚不可缓，敬白府主浮金觥。君看失脚落尘土，岂复毫发馀诗情。自伤但似路旁堠，雨剥风摧供送迎。
无咎兄郡斋燕集有诗末章见及敬次元韵
作者：陆游
朝代：宋

城楼画角吹晚晴，梅花堕地草欲生。
绮盘翠杓春满眼，我胡不乐君将行。
君归吾党共增气，往往怪我衰涕横。
我来江干旧交少，见君不啻河之清。
北风共爱地炉暖，西日同赏油窗明。
微吟剧醉不知倦，坐阅汉腊逾周正。
君文雄丽擅一世，凛凛武库藏五兵。
酸寒如我每自笑，顾辱刻画为虚声。
乃知好士如好色，遇合不必皆倾城。
君方与世作水镜，如此过许人将惊。
千金敝帚有定价，周玉郑鼠难强名。
失言议罚不可缓，敬白府主浮金觥。
君看失脚落尘土，岂復毫髮余诗情。
自伤但似路旁堠，雨剥风摧供送迎。
无客
作者：陆游
朝代：宋
体裁：五言律诗

今日了无客，翛然麈柄闲。砚涵鸲鹆眼，香斮鹧鸪斑。木落风初劲，云低雨尚悭。西湖未暇到，卧看曲屏山。
无酒叹
作者：陆游
朝代：宋

不用塞黄河，不用出周鼎，但愿酒满家，日夜醉不醒；不用冠如箕，不用印如斗，但愿身强健，朝暮常饮酒。造物不少恕，虐戏逐段新，坐令古铜榼，经月常生尘。平生得酒狂无敌，百幅淋漓风雨疾。造物欲以醒困之，此老醒狂君未知。
无酒嘆
作者：陆游
朝代：宋
体裁：古风

不用塞黄河，不用出周鼎。但愿酒满家，日夜醉不醒。不用冠如箕，不用印如斗。但愿身强健，朝暮常饮酒。造物不少恕，虐戏逐段新。坐令古铜榼，经月常生尘。平生得酒狂无敌，百幅淋漓风雨疾。造物欲以醒困之，此老醒狂君未知。
无题
作者：陆游
朝代：宋

珠靴玉指擘箜篌，谁记山南秉烛游？结绮诗成江令醉，橐泉梦断沈郎愁。
天涯落日孤鸿没，镜里流年两鬓秋。
不用更求驱豆术，人生离合判悠悠。
无题
作者：陆游
朝代：宋

珠鞲玉指擘箜篌，谁记山南秉烛游。
结绮诗成江令醉，橐泉梦断沈郎愁。
天涯落日孤鸿没，镜裏流年两鬓秋。
不用更求驱豆术，人生离合判悠悠。
无题
作者：陆游
朝代：宋

珠鞲玉指擘箜篌，谁记山南秉烛游。结绮诗成江令醉，橐泉梦断沈郎愁。天涯落日孤鸿没，镜里流年两鬓秋。不用更求驱豆术，人生离合判悠悠。
无题
作者：陆游
朝代：宋
体裁：七言律诗

画阁无人昼漏稀，离悰病思两依依。钗梁双燕春先到，筝柱羁鸿暖不归。迎得紫姑占近信，裁成白纻寄征衣。晚来更就邻姬问，梦到辽阳果是非。
无题
作者：陆游
朝代：宋

碧玉当年未破瓜，学成歌舞入侯家。
如今憔悴篷窗裏，飞上青天妒落花。
无题
作者：陆游
朝代：宋

碧玉当年未破瓜，学成歌舞入侯家。如今憔悴蓬窗里，飞上青天妒落花。
无题
作者：陆游
朝代：宋

轣辘毡车赴密期，追欢最数牡丹时。新春欲近犹贪喜，旧爱潜移不自知。宝镜尘生鸾怅望，钿筝弦绝雁参差。玉壶莫贮胭脂泪，从湿泥金带上诗。
无题
作者：陆游
朝代：宋

轣辘毡车赴密期，追欢最数牡丹时。新春欲近犹贪喜，旧爱潜移不自知。宝镜尘生鸾怅望，钿筝弦绝雁参差。玉壼莫贮臙脂泪，从湿泥金带上诗。
无题
作者：陆游
朝代：宋

轣辘氊车赴密期，追欢最数牡丹时。
新春欲近犹贪喜，旧爱濳移不自知。
宝镜尘生鸾怅望，钿筝弦绝雁参差。
玉壶莫贮臙脂泪，从湿泥金带上诗。
无题
作者：陆游
朝代：宋

金鞭朱弹忆春游，万里桥东罨画楼。梦倩晓风吹不去，书凭春雁寄无由。镜中颜鬓今如此，幕下朋俦好在不。箧有吴笺三万个，拟将细字写新愁。
无题
作者：陆游
朝代：宋

金鞭朱弹忆春游，万里桥东罨画楼。
梦倩晓风吹不去，书凭春雁寄无由。
镜中颜鬓今如此，幕下朋俦好在不？箧有吴牋三万个，拟将细字写新愁。
无题
作者：陆游
朝代：宋

金鞭朱弹忆春游，万里桥东罨画楼。
梦倩晓风吹不去，书凭春雁寄无由。
镜中颜鬓今如此，幙下朋俦好在不。
箧有吴笺三万箇，拟将细字写新愁。
无题二首
作者：陆游
朝代：宋

半醉凌风过月旁，水精宫殿桂花香。素娥定赴瑶池宴，侍女皆骑白凤凰。出茧修眉淡薄妆，丁东环佩立西厢。人间浪作新秋感，银阙琼楼夜夜凉。
无题二首·其一
作者：陆游
朝代：宋
体裁：七言绝句

半醉凌风过月旁，水精宫殿桂花香。素娥定赴瑶池宴，侍女皆骑白凤凰。
无题二首·其二
作者：陆游
朝代：宋

出茧修眉淡薄妆，丁东环佩立西厢。人间浪作新秋感，银阙琼楼夜夜凉。
无题二首·其二
作者：陆游
朝代：宋

出茧修眉淡薄粧，丁东环佩立西厢。
人间浪作新秋感，银阙琼楼夜夜凉。
日出入行
作者：陆游
朝代：宋

吾闻开阖来，白日行长空。扶桑谁曾到，崦嵫不可穷。但见旦旦升天东，但见暮暮入地中。使我倏忽成老翁，镜里衰鬓成霜蓬。我愿一日一百二十刻，我愿一生一千二百岁。四海诸公常在座，绿酒金尊终日醉。高楼锦绣中天开，乐作画鼓如春雷。欢尔白日无西颓，常行九十万里胡为哉。
日出入行
作者：陆游
朝代：宋

吾闻开阖来，白日行长空。
扶桑谁曾到，崦嵫不可穷。
但见旦旦升天东，但见暮暮入地中。
使我倐忽成老翁，镜裏衰鬓成霜蓬。
我愿一日一百二十刻，我愿一生一千二百岁。
四海诸公常在座，緑酒金尊终日醉。
高楼锦绣中天开，乐作画鼓如春雷。
欢尔白日无西頽，常行九十万里胡为哉。
日晚散步湖上遇小雨
作者：陆游
朝代：宋

暮色苍苍日初落，寒声策策风正作。
湖边倚杖堤上行，病起聊试游山脚。
平生出门轻万里，老去谢客专一壑。
风涛澒洞鲛鰐横，阊阖崔嵬鬼神恶。
春芜二顷叱黄犊，老学为农元不错。
兜鍪蝉冕俱扫空，雨笠香新织青篛。
日晚散步湖上遇小雨
作者：陆游
朝代：宋

暮色苍苍日初落，寒声策策风正作。湖边倚杖堤上行，病起聊试游山脚。平生出门轻万里，老去谢客专一壑。风涛澒洞鲛鳄横，阊阖崔嵬鬼神恶。春芜二顷叱黄犊，老学为农元不错。兜鍪蝉冕俱扫空，雨笠香新织青箬。
日晚散步湖上遇小雨
作者：陆游
朝代：宋

暮色苍苍日初落，寒声策策风正作。湖边倚杖堤上行，病起聊试游山脚。平生出门轻万里，老去谢客专一壑。风涛澒洞鲛鳄横，阊阖崔嵬鬼神恶。春芜二顷叱黄犊，老学为农元不错。兜鍪蝉冕俱扫空，雨笠香新织青篛。
日暮
作者：陆游
朝代：宋
体裁：七言绝句

朴学无关道废兴，更堪衰与病相乘。眼看白日西南去，绳系胶黏总不能。
日暮
作者：陆游
朝代：宋

朴学无关道废兴，更堪衰与病相乘。
眼看白日西南去，绳繫胶黏总不能。
日暮
作者：陆游
朝代：宋

淅淅风吹叶，凄凄雨作泥。鹊寒犹绕树，鸡晚自归栖。老病心知有，荣枯理本齐。端居嫌太懒，拾瓦傍蔬畦。
日暮
作者：陆游
朝代：宋

淅淅风吹叶，凄凄雨作泥。
鹊寒犹遶树，鸡晚自归栖。
老病心知有，荣枯理本齐。
端居嫌太懒，拾瓦傍蔬畦。
日暮南窗纳凉
作者：陆游
朝代：宋

冠盖尘沙得我憎，脱巾聊喜发鬅鬙。素娥东涌行空阔，清吹南来扫郁蒸。团扇正闲看破墨，矮床欹卧怯文藤。扁舟归去应尤乐，莫羡金盘赐苑冰。
日暮南窗纳凉
作者：陆游
朝代：宋

冠盖尘沙得我憎，脱巾聊喜发鬅鬙。素娥东踊行空阔，清吹南来扫郁蒸。团扇正闲看破墨，矮床攲卧怯文藤。扁舟归去应尤乐，莫羡金盘赐苑冰。
日暮南窗纳凉
作者：陆游
朝代：宋

冠盖尘沙得我憎，脱巾聊喜髮鬅鬙。
素娥东踊行空阔，清吹南来扫郁蒸。
团扇正闲看破墨，矮床欹卧怯文藤。
扁舟归去应尤乐，莫羡金盘赐苑冰。
日暮自大汇村归
作者：陆游
朝代：宋
体裁：七言律诗

笋舆伊轧暮山昏，水败陂塘路仅存。出谷钟声知过寺，隔林人语喜逢村。庙壖荒寂新犁地，堤草凄迷旧烧痕。儿子念翁霜露冷，遥持炬火出柴门。
日暮自湖上归
作者：陆游
朝代：宋
体裁：七言律诗

我生本亦与人同，缘薄才疏剩得穷。细水自鸣沙渚外，乱山时出雪云中。僧归独趁残钟去，人散遥怜晚渡空。造物陈诗信奇绝，匆匆摹写不能工。
日暮至湖上
作者：陆游
朝代：宋

篮舆晚绕湖，乐此新秋凉。粉落竹方老，红凋荷更香。天宇无纤云，仰视鸿鹄翔。小楼久不登，抚槛悲慨慷。浮生寄一梦，共尽无彭殇。况我数月客，转眼促去装。顾作儿女态，裴徊惜流光。檐角迎夜月，林间送斜阳。四年已五迁，终岁常遑遑。安得一茆屋，归老樵风旁。
日暮至湖上
作者：陆游
朝代：宋

篮舆晚绕湖，乐此新秋凉。
粉落竹方老，红凋荷更香。
天宇无纤云，仰视鸿鹄翔。
小楼久不登，抚槛悲慨慷。
浮生寄一梦，共尽无彭殇。
况我数月客，转眼促去装。
顾作儿女态，裵徊惜流光。
檐角迎夜月，林间送斜阳。
四年已五迁，终岁常遑遑。
安得一茆屋，归老樵风旁。
日用
作者：陆游
朝代：宋
体裁：五言律诗

日用无渊奥，其中妙理存。但能明物性，不必学玄门。尽力扶元气，精思去病根。昔人由此道，推己及元元。
日用
作者：陆游
朝代：宋

日用无渊奥，其中妙理存。
但能明物性，不必学玄门。
尽力扶元气，精思去病根。
昔人由此道，推已及元年。
日用
作者：陆游
朝代：宋

旧好疏毛颖，新知得麴生。
幽居无一事，枕臂听松声。
日用四首
作者：陆游
朝代：宋

旧好疏毛颖，新知得曲生。幽居无一事，枕臂听松声。舂谷灌园蔬，日长闲有馀。何妨忍挥汗，合药施乡闾。贫知藜糁美，渴爱粟浆酸。食少从奴去，人稀苦屋宽。空舍封书箧，多年饱蠹鱼。还家贫不死，读尽旧藏书。
日用四首·其一
作者：陆游
朝代：宋
体裁：五言绝句

旧好疏毛颖，新知得曲生。幽居无一事，枕臂听松声。
日用四首·其三
作者：陆游
朝代：宋
体裁：五言绝句

贫知藜糁美，渴爱粟浆酸。食少从奴去，人稀苦屋宽。
日用四首·其二
作者：陆游
朝代：宋

舂谷灌园蔬，日长闲有余。何妨忍挥汗，合药施乡闾。
日用四首·其二
作者：陆游
朝代：宋

舂谷灌园蔬，日长闲有馀。何妨忍挥汗，合药施乡闾。
日用四首·其四
作者：陆游
朝代：宋
体裁：五言绝句

空舍封书箧，多年饱蠹鱼。还家贫不死，读尽旧藏书。
旦起
作者：陆游
朝代：宋

地炉晨起拨寒灰，困睫蒙蒙尚嬾开。
正倚蒲团觅残梦，一声啼鸟又惊回。
旦起二首
作者：陆游
朝代：宋

残灯冷火待窗明，稍觉今朝病体轻。已赖林鸠知宿雨，更烦檐鹊报新晴。地炉晨起拨寒灰，困睫濛濛尚懒开。正倚蒲团觅残梦，一声啼鸟又惊回。
旦起二首·其一
作者：陆游
朝代：宋
体裁：七言绝句

残灯冷火待窗明，稍觉今朝病体轻。已赖林鸠知宿雨，更烦檐鹊报新晴。
旦起二首·其一
作者：陆游
朝代：宋

残灯冷火待窗明，稍觉今朝病体轻。
已頼林鸠知宿雨，更烦檐鹊报新晴。
旦起二首·其二
作者：陆游
朝代：宋

地炉晨起拨寒灰，困睫濛濛尚懒开。正倚蒲团觅残梦，一声啼鸟又惊回。
旦起二首·其二
作者：陆游
朝代：宋

地炉晨起拨寒灰，困睫蒙蒙尚懒开。
正倚蒲团觅残梦，一声啼鸟又惊回。
旧在成都初春无事日访昭觉保福正法诸刹甚可乐也追怀慨然因赋长句
作者：陆游
朝代：宋
体裁：七言律诗

忆在西川集宝坊，幅巾萧散日初长。伊蒲塞馔分香积，优钵罗花散道场。客路逢春增感慨，旧游回首已微凉。新晴强作寻幽计，有底文书作许忙。
旧在成都初春无事日访昭觉保褔正法诸刹甚可
作者：陆游
朝代：宋

忆在西川集宝坊，幅巾萧散日初长。伊蒲塞馔分香积，优钵罗花散道场。客路逢春增感慨，旧游回首已微凉。新晴强作寻幽计，有底文书作许忙？
旧识姜邦杰于亡友韩无咎许近屡寄诗来且以无咎平日倡和见示读之怅然作此诗附卷末
作者：陆游
朝代：宋

故人玉骨已生苔，邂逅逢君亦乐哉。湖寺系舟无梦去，京尘驰骑有诗来。醉中不敢教儿诵，看处常须浴手开。久矣世间无健笔，相期力干万钧回。
旧识姜邦杰于亡友韩无咎许近屡寄诗来且以无咎平日倡和见示读之怅然作此诗附卷末
作者：陆游
朝代：宋

故人玉骨已生苔，邂逅逢君亦乐哉。
湖寺繫舟无梦去，京尘驰骑有诗来。
醉中不敢教儿诵，看处常须浴手开。
久矣世间无健笔，相期力干万钧回。
旧识姜邦杰於亡友韩无咎许近屡寄诗来且以无
作者：陆游
朝代：宋

故人玉骨已生苔，邂逅逢君亦乐哉。湖寺系舟无梦去，京尘驰骑有诗来。醉中不敢教儿诵，看处常须浴手开。久矣世间无健笔，相期力斡万钧回。
早凉熟睡
作者：陆游
朝代：宋
体裁：七言律诗

灵台虚湛气和平，投枕逡巡梦即成。屋角鸣禽呼不觉，手中书册堕无声。百年日月飞双毂，千古山河战一枰。赖有莲峰遗老在，白云深处主齐盟。
早发奴寨
作者：陆游
朝代：宋
体裁：七言律诗

暖彻衣篝蜡炬明，邻鸡喔喔促残更。丈夫虽有四方志，客子终悲千里行。月落龙蛇蟠木影，山空风雨起滩声。上车莫恨晨霜冷，又得修途一日晴。
早发新都驿
作者：陆游
朝代：宋

喔喔江村鷄，迢迢县门漏。
河汉纵復横，繁星明如昼。
爱凉趣上马，未晓阅两堠。
高林起宿鸟，绝涧落惊狖。
寺楼插苍烟，沙泉泻幽窦。
我行忽万里，坐嘆关河溜。
官如广文冷，面作拾遗瘦。
今年盍归哉，勿落春雁后。
早发新都驿
作者：陆游
朝代：宋

喔喔江村鸡，迢迢县门漏。河汉纵复横，繁星明如昼。爱凉趣上马，未晓阅两堠。高林起宿鸟，绝涧落惊狖。寺楼插苍烟，沙泉泻幽窦。我行忽万里，坐叹关河溜。官如广文冷，面作拾遗瘦。今年盍归哉，勿落春燕後。
早发新都驿
作者：陆游
朝代：宋

喔喔江村鸡，迢迢县门漏。河汉纵复横，繁星明如昼。爱凉趣上马，未晓阅两堠。高林起宿鸟，绝涧落惊狖。寺楼插苍烟，沙泉泻幽窦。我行忽万里，坐叹关河溜。官如广文冷，面作拾遗瘦。今年盍归哉，勿落春雁后。
早寒
作者：陆游
朝代：宋
体裁：五言律诗

沔鄂犹残暑，荆巫已早寒。潦收滩正白，霜重叶初丹。节物元非恶，情怀自鲜欢。暮年更世事，唯有醉江干。
早春
作者：陆游
朝代：宋

数声屋角听鸣禽，红糁青梢忽满林。
雨过东皋一犁润，冰消南涧半篙深。
逢僧竹院闲评药，携鹤山村醉拥琴。
青史功名黄合贵，有时应不到如今。
早春
作者：陆游
朝代：宋
体裁：七言律诗

数声屋角听鸣禽，红糁青梢忽满林。雨过东皋一犁润，冰消南涧半篙深。逢僧竹院闲评药，携鹤山村醉拥琴。青史功名黄閤贵，有时应不到如今。
早春出游
作者：陆游
朝代：宋

地炉久厌拨寒灰，一笑真成病眼开。
不恨城笳催日落，且欣巷柳报春回。
蹇馿破帽人人看，南陌东阡处处来。
闻道禹祠游渐盛，也谋随例一持杯。
早春出游
作者：陆游
朝代：宋
体裁：七言律诗

地炉久厌拨寒灰，一笑真成病眼开。不恨城笳催日落，且欣巷柳报春回。蹇驴破帽人人看，南陌东阡处处来。闻道禹祠游渐盛，也谋随例一持杯。
早春出游二首
作者：陆游
朝代：宋

微云薄霭新晴后，小盖轻舆古道遥。林杪幽禽初学啭，墙阴冻雪未全消。酒垆日暮收青旆，市步人归拥画桡。攲帽扪髯常半醉，逢人谁与话无憀。人生何适不艰难，赖是胸中万斛宽。尺宅常朱那待酒，上池频饮自成丹。楚祠花发呼舟去，禹穴云生倚杖看。更有新春堪喜事，一村箫鼓祭蚕官。
早春出游二首·其一
作者：陆游
朝代：宋

微云薄霭新晴后，小盖轻舆古道遥。林杪幽禽初学啭，墙阴冻雪未全消。酒垆日暮收青旆，市步人归拥画桡。攲帽扪髯常半醉，逢人谁与话无憀。
早春出游二首·其一
作者：陆游
朝代：宋

微云薄霭新晴后，小盖轻舆古道遥。
林杪幽禽初学啭，墙阴冻雪未全消。
酒垆日暮收青旆，市步人归拥画桡。
欹帽扪髯常半醉，逢人谁与话无憀。
早春出游二首·其二
作者：陆游
朝代：宋
体裁：七言律诗

人生何适不艰难，赖是胸中万斛宽。尺宅常朱那待酒，上池频饮自成丹。楚祠花发呼舟去，禹穴云生倚杖看。更有新春堪喜事，一村箫鼓祭蚕官。
早春四首
作者：陆游
朝代：宋

旧学樊迟稼，新通泛胜书。不成筹国论，且复爱吾庐。具牛将犊行，野雉挟雌鸣。农事不可缓，闲人亦劝耕。近陂牛湩白，远浦鸭头青。一棹悠然去，东风吹酒醒。西村一抹烟，柳弱小桃妍。要识春风处，先生拄杖前。
早春四首·其一
作者：陆游
朝代：宋

旧学樊迟稼，新通汜胜书。
不成筹国论，且復爱吾庐。
早春四首·其一
作者：陆游
朝代：宋

旧学樊迟稼，新通泛胜书。不成筹国论，且复爱吾庐。
早春四首·其三
作者：陆游
朝代：宋
体裁：五言绝句

近陂牛湩白，远浦鸭头青。一棹悠然去，东风吹酒醒。
早春四首·其二
作者：陆游
朝代：宋
体裁：五言绝句

具牛将犊行，野雉挟雌鸣。农事不可缓，闲人亦劝耕。
早春四首·其四
作者：陆游
朝代：宋
体裁：五言绝句

西村一抹烟，柳弱小桃妍。要识春风处，先生拄杖前。
早春对酒感怀
作者：陆游
朝代：宋

探花畴昔喜春回，老大空惊节物催。
芳瓮旋开新压酒，好枝犹把未残梅。
书生岁恶甘藜苋，志士时平死草莱。
欲豁孤怀谁晤语，夜弹长剑有余哀。
早春对酒感怀
作者：陆游
朝代：宋

探花畴昔喜春回，老大空惊节物催。芳瓮旋开新压酒，好枝犹把未残梅。书生岁恶甘藜苋，志士时平死草莱。欲豁孤怀谁晤语，夜弹长剑有馀哀。
早春新晴
作者：陆游
朝代：宋

柳弄春柔拂小潭，山横霁色卷浮岚。飞扬幡脚掷东北，零落梅花馀二三。村店疏灯新卖酒，神祠叠鼓正祈蚕。幽人睡起东园去，芹茁萱芽又满篮。
早春新晴
作者：陆游
朝代：宋

柳弄春柔拂小潭，山横霁色卷浮岚。飞扬旛脚掷东北，零落梅花余二三。村店疏灯新卖酒，神祠叠鼓正祈蚕。幽人睡起东园去，芹茁萱芽又满篮。
早春新晴
作者：陆游
朝代：宋

柳弄春柔拂小潭，山横霁色卷浮岚。
飞扬旛脚掷东北，零落梅花余二三。
村店疏灯新卖酒，神祠迭鼓正祈蚕。
幽人睡起东园去，芹茁萱芽又满篮。
早春池上作
作者：陆游
朝代：宋

疏嬾元当与世辞，残年况近乞身期。一官空作读书祟，五斗不供沽酒资。冰拆野塘初灩灩，雪残芳草已离离。物华似有平生旧，不待招呼尽入诗。
早春池上作
作者：陆游
朝代：宋
体裁：七言律诗

疏懒元当与世辞，残年况近乞身期。一官空作读书祟，五斗不供沽酒资。冰拆野塘初滟滟，雪残芳草已离离。物华似有平生旧，不待招呼尽入诗。
早晴
作者：陆游
朝代：宋
体裁：五言绝句

老病常贪睡，萧萧厌雨声。翩然两乌鹊，为我报新晴。
早梅
作者：陆游
朝代：宋
体裁：五言绝句

东坞梅初动，香来托意深。明知在篱外，行到却难寻。
早梅
作者：陆游
朝代：宋

东坞梅初动，香来託意深。
明知在篱外，行到却难寻。
早秋
作者：陆游
朝代：宋

秋入房栊夜渐长，纱厨笛簟怯新凉。萤光得意穿帘隙，桐叶知时拂井床。世事本来谁得鹿？人生何处不亡羊？灯前笑向吾儿说，又过铜匜半篆香。
早秋南堂夜兴
作者：陆游
朝代：宋
体裁：七言律诗

水注横塘藻荇香，候虫唧唧满空廊。风前落叶纷可扫，天际疏星森有芒。夜漏渐长愁少睡，秋衣未制怯新凉。明朝却有欣然处，写得黄庭又几行。
早秋四首
作者：陆游
朝代：宋

凉飔淅淅撼庭柯，微雨萧萧集浦荷。草阁檐虚觉山近，蓬窗地迮得香多。谋身自拙穷无鬼，闭户长闲睡有魔。台省诸公盛冠剑，固应老子得婆娑。秋入房栊夜渐长，纱厨笛簟怯新凉。萤光得意穿帘隙，桐叶知时拂井床。世事本来谁得鹿，人生何处不亡羊。灯前笑向吾儿说，又过铜匜半篆香。落魄巴江号放翁，斯名岁晚亦成空。酒醒遥夜孤舟雨，睡美清秋一榻风。骇浪千重无死地，神丹九转有新功。云端不遇飞仙过，谁顾幽人寂寞中。貂裘尘土忆东周，瓜陇风霜隐故侯。懒似老鸡频失旦，衰如蠹叶早知秋。壶觞非复平生友，岁月空添客子愁。病起笔端犹健在，未妨挥洒赋登楼。
早秋四首·其一
作者：陆游
朝代：宋
体裁：七言律诗

凉飔淅淅撼庭柯，微雨萧萧集浦荷。草阁檐虚觉山近，蓬窗地迮得香多。谋身自拙穷无鬼，闭户长闲睡有魔。台省诸公盛冠剑，固应老子得婆娑。
早秋四首·其三
作者：陆游
朝代：宋
体裁：七言律诗

落魄巴江号放翁，斯名岁晚亦成空。酒醒遥夜孤舟雨，睡美清秋一榻风。骇浪千重无死地，神丹九转有新功。云端不遇飞仙过，谁顾幽人寂寞中。
早秋四首·其二
作者：陆游
朝代：宋
体裁：七言律诗

秋入房栊夜渐长，纱厨笛簟怯新凉。萤光得意穿帘隙，桐叶知时拂井床。世事本来谁得鹿，人生何处不亡羊。灯前笑向吾儿说，又过铜匜半篆香。
早秋四首·其四
作者：陆游
朝代：宋

貂裘尘土忆东周，瓜陇风霜隐故侯。懒似老鸡频失旦，衰如蠹叶早知秋。壶觞非复平生友，岁月空添客子愁。病起笔端犹健在，未妨挥洒赋登楼。
早秋四首·其四
作者：陆游
朝代：宋

貂裘尘土忆东周，瓜陇风霜隐故侯。
懒似老鸡频失旦，衰如蠹叶早知秋。
壶觞非復平生友，岁月空添客子愁。
病起笔端犹健在，未妨挥洒赋登楼。
早自乌龙庙归
作者：陆游
朝代：宋

残漏声中听曳铃，翩翩吹帽出郊坰。雨馀涧落双虹白，云合山馀一发青。铁马蹴冰悲昨梦，朱颜辞镜感颓龄。归来独对空斋冷，鸟迹苍苔自满庭。
早自乌龙庙归
作者：陆游
朝代：宋

残漏声中听曵铃，翩翩吹帽出郊垧。
雨余涧落双虹白，云合山余一髮青。
铁马蹴冰悲昨梦，朱颜辞镜感頽龄。
归来独对空斋冷，鸟迹苍苔自满庭。
早自偏门入城晚出南堰门以归
作者：陆游
朝代：宋

早从偏门入，暮从南堰归。鲍郎山前路，空翠浮烟霏。秋令忽已深，病骨频添衣。向来慕功名，常恐斯心违。乃今知其难，崦嵫迫残晖。伯鸾与幼安，尚友或庶几。到家亦既夕，青灯耿窗扉。且复取书读，父子穷相依。
早自偏门入城晚出南堰门以归
作者：陆游
朝代：宋

早从偏门入，暮从南堰归。
鲍郎山前路，空翠浮烟霏。
秋令忽已深，病骨频添衣。
向来慕功名，常恐斯心违。
乃今知其难，崦嵫迫残晖。
伯鸾与幼安，尚友或庶几。
到家亦既夕，青灯耿窗扉。
且復取书读，父子穷相依。
早自偏门入城晚出南堰门以归
作者：陆游
朝代：宋

早从偏门入，暮从南堰归。鲍郎山前路，空翠浮烟霏。秋令忽已深，病骨频添衣。向来慕功名，常恐斯心违。乃今知其难，崦嵫迫残晖。伯鸾与幼安，尚友或庶几。到家亦既夕，青灯耿窗扉，且复取书读，父子穷相依。
早至园中
作者：陆游
朝代：宋

湖上空濛雨熟梅，清晨岸帻一悠哉。幽花不恨草埋没，密树岂知禽去来。旧为爱茶分水器，近缘炊爨得琴材。小丘仅见山如髻，尚愧韩公八尺台。
早至园中
作者：陆游
朝代：宋

湖上空蒙雨熟梅，清晨岸帻一悠哉。
幽花不恨草埋没，密树岂知禽去来。
旧为爱茶分水器，近缘炊爨得琴材。
小丘仅见山如髻，尚愧韩公八尺台。
早行
作者：陆游
朝代：宋

寒漏参差断，晨鸡次第鸣。
匆匆半枕梦，草草一杯羹。
泽国多逢雨，闲人不计程。
云间出寸塔，迎我有余情。
早行
作者：陆游
朝代：宋

寒漏参差断，晨鸡次第鸣。匆匆半枕梦，草草一杯羹。泽国多逢雨，闲人不计程。云间出寸塔，迎我有馀情。
早行
作者：陆游
朝代：宋

江路迢迢马首东，临川一梦又成空。
日高未泫晨霜白，风劲先消卯酒红。
山市人经饥馑后，孤生身老道途中。
着身稳处君知否，射的峰前卧钓篷。
早行
作者：陆游
朝代：宋

江路迢迢马首东，临川一梦又成空。日高未泫晨霜白，风劲先消卯酒红。山市人经饥馑后，孤生身老道途中。著身稳处君知否，射的峰前卧钓篷。
早行
作者：陆游
朝代：宋

江路迢迢马首东，临川一梦又成空。日高未泫晨霜白，风劲先消卯酒红。山市人经饥馑後，孤生身老道途中。著身稳处君知否，射的峰前卧钓篷。
早行
作者：陆游
朝代：宋

笮马践槐影，纱笼吹蜡香。凭鞭寻断梦，侧帽受微凉。病骨更疏放，衰怀罢激昂。道边双石笋，笑我伴人忙。
早行
作者：陆游
朝代：宋

筰马践槐影，纱笼吹蜡香。
凭鞭寻断梦，侧帽受微凉。
病骨更疏放，衰怀罢激昂。
道边双石笋，笑我伴人忙。
早行
作者：陆游
朝代：宋

筰马践槐影，纱笼吹蜡香。
凭鞭寻断梦，侧帽受微凉。
病骨更疏放，衰怀罢激昻。
道邉双石笋，笑我伴人忙。
早行至江原
作者：陆游
朝代：宋

喔喔鸣鷄促起程，翻翻飞鹭导孤征。
节旄尽落归犹远，带眼频移瘦自惊。
小市萧条黄叶满，断桥零落緑苔生。
居人犹復多愁思，何况天涯倦客情。
早行至江原
作者：陆游
朝代：宋

喔喔鸣鸡促起程，翻翻飞鹭导孤征。节旄尽落归犹远，带眼频移瘦自惊。小事萧条黄叶满，断桥零落绿苔生。居人犹复多愁思，何况天涯倦客情。
早行至江原
作者：陆游
朝代：宋

喔喔鸣鸡促起程，翻翻飞鹭导孤征。节旄尽落归犹远，带眼频移瘦自惊。小市萧条黄叶满，断桥零落绿苔生。居人犹复多愁思，何况天涯倦客情。
早饭后戏作二首
作者：陆游
朝代：宋

汤饼满盂肥羜香，更留馀地著黄粱。解衣摩腹西窗下，莫怪人嘲作饭囊。髯须主簿方用事，冰壶先生来解围。蛮童取火炷香碗，不读南华谁与归。
早饭后戏作二首·其一
作者：陆游
朝代：宋

汤饼满盂肥羜香，更留余地着黄粱。
解衣摩腹西窗下，莫怪人嘲作饭囊。
早饭后戏作二首·其一
作者：陆游
朝代：宋

汤饼满盂肥羜香，更留馀地著黄粱。解衣摩腹西窗下，莫怪人嘲作饭囊。
早饭后戏作二首·其二
作者：陆游
朝代：宋

髯须主簿方用事，冰壶先生来解围。蛮童取火炷香碗，不读南华谁与归。
早饭后戏作二首·其二
作者：陆游
朝代：宋

髯鬚主簿方用事，冰壶先生来解围。
蛮童取火炷香碗，不读南华谁与归。
早饭干溪盖干吉故居也
作者：陆游
朝代：宋

剑外归来席未温，南征浩荡信乾坤。
峰回内史曾游地，竹暗仙人旧隐村。
白发孤翁鉏麦垄，茜裙小妇闯篱门。
行行莫动乡关念，身似流槎岂有根。
早饭干溪盖干吉故居也
作者：陆游
朝代：宋

剑外归来席未温，南征浩荡信乾坤。峰回内史曾游地，竹暗仙人旧隐村。白发孤翁锄麦垄，茜裙小妇闯篱门。行行莫动乡关念，身似流槎岂有根。
早饭干溪盖干吉故居也
作者：陆游
朝代：宋

剑外归来席未温，南征浩荡信干坤。
峰回内史曾游地，竹暗仙人旧隐村。
白髮孤翁鉏麦垄，茜裙小妇闯篱门。
行行莫动乡关念，身似流槎岂有根。
早饭後戏作
作者：陆游
朝代：宋

汤饼满盂肥羜香，更留余地著黄粱。解衣摩腹西窗下，莫怪人嘲作饭囊。
早饭後戏作
作者：陆游
朝代：宋

髯须主簿方用事，冰壼先生来解围。
蛮童取火炷香碗，不读南华谁与归？
旬日公事颇简喜而有赋
作者：陆游
朝代：宋

社近楼台昼已长，丰年颇减簿书忙。
雨催树緑吹箫陌，日射尘红击鞠场。
农事渐兴初浸种，吏衙早退独焚香。
晚来别有欢然处，检教儿书又一箱。
旬日公事颇简喜而有赋
作者：陆游
朝代：宋

社近楼台昼已长，丰年颇减簿书忙。雨催树绿吹箫陌，日射尘红击鞠场。农事渐兴初浸种，吏衙早退独焚香。晚来别有欢然处，检教儿书又一箱。
时雨
作者：陆游
朝代：宋
体裁：诗

时雨及芒种，四野皆插秧。家家麦饭美，处处菱歌长。老我成惰农，永日付竹床。衰发短不栉，爱此一雨凉。庭木集奇声，架藤发幽香。莺衣湿不去，劝我持一觞。即今幸无事，际海皆农桑。野老固不穷，击壤歌虞唐。
时雨
作者：陆游
朝代：宋

时雨及芒种，四野皆插秧。家家麦饭美，处处菱歌长。老我成惰农，永日付竹床。衰发短不栉，爱此一雨凉。庭木集奇声，架藤发幽香。莺衣湿不去，劝我持一觞。即今幸无事，际海皆农桑；野老固不穷，击壤歌虞唐。
时雨
作者：陆游
朝代：宋

时雨及芒种，四野皆插秧。
家家麦饭美，处处菱歌长。
老我成惰农，永日付竹床。
衰髮短不栉，爱此一雨凉。
庭木集奇声，架藤发幽香。
莺衣湿不去，劝我持一觞。
即今幸无事，际海皆农桑。
野老固不穷，击壤歌虞唐。
时鸟
作者：陆游
朝代：宋
体裁：古风

日出鸣布谷，月落鸣子规。一气之所感，彼亦不自知。架犁最晚至，适当农事时。丁壮戴星出，力作孰敢迟。鸣者既有警，闻者得以思。乃知失时辈，强聒终何为。百舌亦能言，今默乃其宜。我作时鸟篇，用继豳人诗。
时鸟
作者：陆游
朝代：宋

日出鸣布谷，月落鸣子规，一气之所感，彼亦不自知。架犁最晚至，适当农事时；丁壮戴星出，力作孰敢迟。鸣者既有警，闻者得以思；乃知失时辈，强聒终何为？百舌亦能言，今默乃其宜。我作时鸟篇，用继豳人诗。
旷怀
作者：陆游
朝代：宋
体裁：七言律诗

旷怀何啻等沙鸥，外物相挻剧火牛。若信本心无一事，始知平地起闲愁。每逢达士惟长啸，欲弃浮生尚小留。今旦微霜好风日，短筇且领镜湖秋。
昆仑行
作者：陆游
朝代：宋

阴云解駮朝暾红，黄河直与昆仑通。
不驾鸾凤骖虯龙，径蹑香烟上空中。
吾行忽过日月宫，下视积气青蒙蒙，寒暑不分昼夜同。
嵯峨九关常烈风，凛然萧森变冲融，不悸不眩身如空。
尘沙浩劫环无穷，讵须更觅安期翁！
昆崙行
作者：陆游
朝代：宋

阴云解駮朝暾红，黄河直与昆崙通。不驾鸾凤骖虬龙，径蹑香烟上空中。吾行忽过日月宫，下视积气青濛濛。寒暑不分昼夜同，嵯峨九关常烈风。凛然萧森变冲融，不悸不眩身如空。尘沙浩劫环无穷，讵须更觅安期翁。